
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 292 

13 Φεβρουάριου 2013 


ΑΠΟΦΑΣΕΙ Σ 

Αριθμ. 5058/ΕΥΘΥ 138 

Τροποποίηση της υπ’ αριθμ. 14053/ΕΥΣ 1749/27.3.2008 
(ΦΕΚ 540/Β727.3.2008) υπουργικής απόφασης συ¬ 
στήματος διαχείρισης, όπως έχει τροποποιηθεί και 
ισχύει. 

Ο ΥΠΟΥΡΓΟΣ ΑΝΑΠΤΥΞΗΣ, 
ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Το άρθρο 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυ¬ 
ρώθηκε με το άρθρο πρώτο του Π.Δ. 63/2005 (ΦΕΚ 
98/Α/22.4.2005). 

2. Το Ν. 3614/2007 (ΦΕΚ 267/Α/2007) «Διαχείριση, έλεγ¬ 
χος και εφαρμογή αναπτυξιακών παρεμβάσεων για την 
προγραμματική περίοδο 2007 -2013», όπως έχει τροπο¬ 
ποιηθεί και ισχύει και ειδικότερα τα άρθρα Ικαι 2 αυτού. 

3. Τους Κανονισμούς (ΕΚ) 1083/2006, 1828/2006, 
1080/2006, 1081/2006, όπως έχουν τροποποιηθεί και 
ισχύουν. 

4. Το Π.Δ. 85/2012 (ΦΕΚ 141/Α721.12.2012) περί ίδρυσης 
και μετονομασίας Υπουργείων, μεταφορά και κατάρ¬ 
γηση υπηρεσιών, όπως έχει τροποποιηθεί και ισχύει. 

5. Το Π.Δ. 86/2012 (ΦΕΚ 141/Α721-12-2012) Διορισμός 
Υπουργών, Αναπληρωτών Υπουργών και Υφυπουργών, 

6. Την υπ’ αριθμ. 7725/28.3.2007 απόφαση της Ευρωπα¬ 
ϊκής Επιτροπής περί έγκρισης του Εθνικού Στρατηγικού 
Πλαισίου Αναφοράς, 

7. Την υπ’ αριθμ. 14053/ΕΥΣ 1749/27.3.2008 Υπουρ¬ 
γική Απόφαση Συστήματος Διαχείρισης (ΦΕΚ 540/ 
Β727.3.2008), όπως έχει τροποποιηθεί με την υπ’ αριθμ. 
43804/ΕΥΘΥ 2041/7.9.2009 (ΦΕΚ 1957/Β’/9.9.2009) και την 
28020/ΕΥΘΥ/1212/30.06.2010 απόφαση. 

8. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Την τροποποίηση και κωδικοποίηση των κεφαλαίων 
Δ και Ε της υπ’ αριθμ. 14053/ΕΥΣ 1749/27.3.2008 Υπουρ¬ 
γικής απόφασης όπως τροποποιήθηκε και ισχύει ως 
ακολούθως: 


«ΚΕΦΑΛΑΙΟ Δ' 

ΣΥΣΤΗΜΑ ΔΗΜΟΣΙΟΝΟΜΙΚΩΝ ΔΙΟΡΘΩΣΕΩΝ ΚΑΙ ΔΙ¬ 
ΑΔΙΚΑΣΙΕΣ ΑΝΑΚΤΗΣΗΣ ΑΧΡΕΩΣΤΗΤΩΣ Ή ΠΑΡΑΝΟ- 
ΜΩΣ ΚΑΤΑΒΛΗΘΕΝΤΩΝ ΠΟΣΩΝ ΑΠΟ ΠΟΡΟΥΣ ΤΟΥ 
ΚΡΑΤΙΚΟΥ ΠΡΟΫΠΟΛΟΓΙΣΜΟΥ ΓΙΑ ΤΗΝ ΥΛΟΠΟΙΗΣΗ 
ΠΡΟΓΡΑΜΜΑΤΩΝ ΣΥΓΧΡΗΜΑΤΟΔΟΤΟΥΜΕΝΩΝ ΣΤΟ 
ΠΛΑΙΣΙΟ ΤΟΥ ΕΣΠΑ 2007 - 2013, ΣΥΜΦΩΝΑ ΜΕ ΤΟ ΑΡ. 
26 ΤΟΥ Ν. 3614/2007 

Αρθρο 7 

Ορισμοί 

Για τους σκοπούς της παρούσας νοούνται ως: 

Παρατυπία: κάθε παράβαση διάταξης του Κοινοτικού 
δικαίου η οποία προκύπτει από πράξη ή παράλειψη 
οικονομικού φορέα και η οποία ζημιώνει ή ενδέχεται 
να ζημιώσει το γενικό προϋπολογισμό της Ευρωπαϊκής 
Ένωσης, με τον καταλογισμό στον προϋπολογισμό αδι¬ 
καιολόγητης δαπάνης. 

Δημοσιονομική Διόρθωση: Η ακύρωση του συνόλου 
ή μέρους της Κοινοτικής ή και Εθνικής συμμετοχής σε 
ένα έργο ή πράξη, στο πλαίσιο της συγχρηματοδότησής 
του από τα Επιχειρησιακά Προγράμματα της περιόδου 
2007-2013 η οποία είναι ανάλογη της παράτυπης δα¬ 
πάνης διαπιστώνεται. 

Αχρεωστήτως καταβληθέν ποσό: Κάθε δαπάνη στην 
οποία δεν αντιστοιχεί ίσης αξίας παραδοθέν προϊόν, 
έργο ή υπηρεσία σύμφωνα με τους όρους της σχετικής 
σύμβασης ή απόφασης με την οποία αναλήφθηκε η 
υποχρέωση της δαπάνης. 

Ανάκτηση: Η επιστροφή των αχρεωστήτως ή παρα- 
νόμως καταβληθέντων ποσών από τον λαβόντα για μη 
νόμιμη αιτία. 

Διατάκτης: ο Υπουργός, ο Γενικός Γραμματέας Αποκε¬ 
ντρωμένης Διοίκησης ή ο Περιφερειάρχης, ή άλλο εξουσιο¬ 
δοτημένο αρμόδιο όργανο, το οποίο αναλαμβάνει υποχρεώ¬ 
σεις σε βάρος πιστώσεων του προϋπολογισμού του φορέα 
του και προσδιορίζει τις απαιτήσεις κατά του Δημοσίου. 

Άρθρο 8 

Πεδίο εφαρμογής της απόφασης - Αρμόδια όργανα 
για την διενέργεια επαληθεύσεων/επιθεωρήσεων 

1. Οι διαδικασίες δημοσιονομικής διόρθωσης και η ανά¬ 
κτηση των αχρεωστήτως ή παρανόμως καταβληθέντων 

ποσών από πόρους του κρατικού προϋπολογισμού ή τον 
προϋπολογισμό των Ευρωπαϊκών Κοινοτήτων για την 
υλοποίηση έργων συγχρηματοδοτούμενων στο πλαίσιο 
των Επιχειρησιακών Προγραμμάτων του ΕΣΠΑ 2007 - 
2013, εφαρμόζονται: 

(α) από την Αρχή Πιστοποίησης κατόπιν επιθεωρήσε¬ 
ων που διενεργούνται από την ίδια ή υπό την ευθύνη 
της, στους φορείς των άρθρων 3 και 4 του Ν. 3614/2007, 
στους δικαιούχους συγχρηματοδοτούμενων πράξεων 
και στις πράξεις τους, κατά τα οριζόμενα στο άρθρο 13, 
παράγραφος 2, σημείο (ιγ) του Ν. 3614/2007, 

(β) από τις Διαχειριστικές Αρχές, τις Ενδιάμεσες 
Διαχειριστικές Αρχές, τους Ενδιάμεσους Φορείς Δια¬ 
χείρισης των Επιχειρησιακών Προγραμμάτων, κατόπιν 
διοικητικής ή επιτόπιας επαλήθευσης που διενεργούν 
σε πράξεις των οποίων έχουν αναλάβει τη διαχείριση, οι 
οποίες καλύπτουν τις διοικητικές, οικονομικές, τεχνικές 
και φυσικές πτυχές των πράξεων αυτών, στο πλαίσιο 
Επιχειρησιακών Προγραμμάτων του ΕΣΠΑ 2007 -2013, 
κατά τα οριζόμενα στο άρθρο 8 του Ν. 3614/2007. 

2. Οι διοικητικές ή επιτόπιες επαληθεύσεις που διενερ¬ 
γούν τα ανωτέρω όργανα αφορούν και τη διαπίστωση 
της τήρησης των δεσμεύσεων, που προβλέπονται στην 
απόφαση χρηματοδότησης/ένταξης πράξης ή στη σύμ¬ 
βαση που υπογράφει ο δικαιούχος με την αρμόδια αρχή, 
μετά την ολοκλήρωση της υλοποίησης της πράξης και 
σε χρονικό ορίζοντα που προβλέπεται στην απόφαση 
ή στο ισχύον θεσμικό πλαίσιο. 

3. Για ειδικές περιπτώσεις (εξειδικευμένα έργα ή πολύ¬ 
πλοκα) μετά από εισήγηση της αρμόδιας υπηρεσίας μπο¬ 
ρούν να χρησιμοποιηθούν εμπειρογνώμονες που υποβάλ¬ 
λουν γνωμοδότηση. Η γνωμοδότηση αυτή επισυνάπτεται 
στην έκθεση επιθεώρησης ή επιτόπιας επαλήθευσης. 

Άρθρο 9 

Διορθώσεις στις δηλώσεις δαπανών 
μετά από διοικητική επαλήθευση 

1. Στην περίπτωση που, κατά τη διενέργεια διοικητικής 
επαλήθευσης της δήλωσης δαπανών που υποβάλλεται 
από τους δικαιούχους κατά τα οριζόμενα στο άρθρο 
8 του Ν. 3614/2007 και η οποία αφορά δαπάνες για τις 
οποίες έχει καταβληθεί η αντίστοιχη δημόσια συνεισφο¬ 
ρά, διαπιστώνεται παρατυπία για οποιαδήποτε αιτία, τα 
ποσά αυτά αφαιρούνται από τα συγχρηματοδοτούμενα 
ποσά του Επιχειρησιακού προγράμματος που καταχω- 
ρούνται στο ΟΠΣ από την αρχή που ασκεί τα αντίστοιχα 
καθήκοντα διαχείρισης. Γ ια το ύψος και την αιτιολογία 
της περικοπής ενημερώνεται εγγράφως ο δικαιούχος, 
με την έκθεση διοικητικής επαλήθευσης και καλείται 
να διατυπώσει εγγράφως και εντός προθεσμίας δέκα 
πέντε (15) ημερολογιακών ημερών από την κοινοποίηση 
του εγγράφου τυχόν αντιρρήσεις του, σύμφωνα με τη 
διαδικασία του άρθρου 11. 

2. Στην περίπτωση που προτείνεται η ανάκτηση των 
ποσών που έχουν καταβληθεί αχρεωστήτως ή παρανό- 
μως σε φυσικά ή νομικά πρόσωπα, η έκθεση εγκρίνεται 
από τον αρμόδιο Γ ενικό ή Ειδικό Γ ραμματέα που επο¬ 
πτεύει το φορέα διαχείρισης. 

3. Στην περίπτωση που η διοικητική επαλήθευση 
διενεργείται προκειμένου να καταβληθεί η αντίστοι¬ 
χη δημόσια συνεισφορά στους δικαιούχους, η έκθεση 
εγκρίνεται από το αρμόδιο όργανο σύμφωνα με τις 
σχετικές διατάξεις. 


Αρθρο 10 

Δημοσιονομική διόρθωση μετά από επιτόπια 
επαλήθευση/επιθεώρηση 

1. Μετά την ολοκλήρωση της επιτόπιας επαλήθευσης/ 
επιθεώρησης και της λήψης τυχόν συμπληρωματικών 
στοιχείων συντάσσεται από τα αρμόδια όργανα του 
άρθρου 8 της παρούσας, εντός δέκα πέντε (15) ημερολο¬ 
γιακών ημερών, σχετική έκθεση επαλήθευσης/επιθεώρη- 
σης. Η έκθεση επαλήθευσης/επιθεώρησης, περιλαμβάνει 
συμπεράσματα και τυχόν συστάσεις που θα βασίζονται 
σε σαφή και τεκμηριωμένη ανάλυση των εντοπισθέντων 
προβλημάτων και των συνεπειών τους και καταχωρείται 
στο ΟΠΣ εντός τριών ημερών από την έγκρισή της. 

2. Στην περίπτωση που, κατά την επαλήθευση/επιθε- 
ώρηση διαπιστώνεται παρατυπία και αφορά δαπάνες 
για τις οποίες έχει καταβληθεί η αντίστοιχη δημόσια 
συνεισφορά, αυτή αναφέρεται στην έκθεση με κατάλ¬ 
ληλη τεκμηρίωση και αναφορά των διατάξεων που πα¬ 
ραβιάστηκαν και προτείνεται δημοσιονομική διόρθωση 
και κατά περίπτωση η ανάκτηση των ποσών που έχουν 
καταβληθεί αχρεωστήτως ή παρανόμως σε φυσικά ή 
νομικά πρόσωπα. 

3. Στην περίπτωση που προτείνεται η ανάκτηση των 
ποσών που έχουν καταβληθεί αχρεωστήτως ή παρανό¬ 
μως σε φυσικά ή νομικά πρόσωπα, η έκθεση εγκρίνεται 
από το αρμόδιο όργανο που εποπτεύει το φορέα δια¬ 
χείρισης, σύμφωνα με τις σχετικές διατάξεις 

4. Στην περίπτωση που η επιτόπια επαλήθευση διενερ- 
γείται προκειμένου να καταβληθεί η αντίστοιχη δημόσια 
συνεισφορά στους δικαιούχους, η έκθεση εγκρίνεται 
από το αρμόδιο όργανο σύμφωνα με τις οικείες κατά 
περίπτωση διατάξεις 

5. Τα συμπεράσματα και οι συστάσεις της επαλή- 
θευσης/επιθεώρησης κοινοποιούνται εγγράφως στον 
κάθε ελεγχόμενο φορέα από την υπηρεσία που διε- 
νήργησε την επαλήθευση/επιθεώρηση, εντός δέκα (10) 
ημερολογιακών ημερών από τη σύνταξή της. Στην πε¬ 
ρίπτωση που προτείνεται δημοσιονομική διόρθωση ή/ 
και ανάκτηση η έκθεση κοινοποιείται εγγράφως στον 
κάθε ελεγχόμενο φορέα μέσω συστημένης επιστολής 
ή με απόδειξη παραλαβής 

Αρθρο 11 

Διαδικασία αντιρρήσεων και οριστικοποίηση 
πορίσματος επαλήθευσης/επιθεώρησης 

1. Ο ελεγχθείς φορέας μπορεί, εντός προθεσμίας δέκα 
πέντε (15) ημερολογιακών ημερών από την κοινοποίη¬ 
σή σε αυτόν της έκθεσης επιθεώρησης/επιτόπιας επα¬ 
λήθευσης ή της έκθεσης διοικητικής επαλήθευσης, να 
υποβάλει στην αρμόδια αρχή εγγράφως τις αντιρρήσεις 
του ή στην περίπτωση που προτείνεται ανάκτηση να 
καταβάλει το ποσό το οποίο περιλαμβάνεται στην έκ¬ 
θεση, σε οποιαδήποτε Δημόσια Οικονομική Υπηρεσία 
(Δ.Ο.Υ.) ή σε άλλο ειδικό λογαριασμό που αναφέρεται 
στην έκθεση. 

2. Οι αντιρρήσεις εξετάζονται από την αρμόδια αρχή 
που διενήργησε την επαλήθευση ή την επιθεώρηση, 
εντός προθεσμίας δεκαπέντε (15) ημερολογιακών ημε¬ 
ρών από την υποβολή τους, η οποία και εκδίδει σχετική 
απόφαση επί των αντιρρήσεων. Σε κάθε περίπτωση 
που απαιτείται περαιτέρω διερεύνηση, προκειμένου να 
ληφθεί απόφαση για το βάσιμο ή μη των αντιρρήσεων 

που υποβλήθηκαν, διενεργείται συμπληρωματική επα- 
λήθευση/επιθεώρηση από το ίδιο όργανο που διενήρ- 
γησε την αρχική επαλήθευση/επιθεώρηση. Η σχετική 
απόφαση επί των αντιρρήσεων στην περίπτωση αυτή 
ολοκληρώνεται εντός προθεσμίας δέκα (10) ημερολο¬ 
γιακών ημερών από την ημερομηνία της διενέργειας 
της συμπληρωματικής επαλήθευσης και τη λήψη τυχόν 
συμπληρωματικών στοιχείων. 

3. Μετά την εξέταση των αντιρρήσεων ή την παρέλευ¬ 
ση άπρακτης της προθεσμίας υποβολής τους το πόρι¬ 
σμα της έκθεσης επαλήθευσης/ επιθεώρησης οριστι- 
κοποιείται είτε με την έκδοση απόφασης με την οποία 
οριστικοποιείται η δημοσιονομική διόρθωση κατά το 
μέρος που κριθούν αβάσιμες οι αντιρρήσεις είτε κατα- 
χωρούνται οι σχετικές δαπάνες στην περίπτωση της 
διοικητικής επαλήθευσης σε επόμενη δήλωση δαπανών. 

4. Σε περίπτωση που το οριστικοποιημένο πόρισμα 
επαλήθευσης/επιθεώρησης και η απόφαση δημοσιονο¬ 
μικής διόρθωσης περιλαμβάνουν πρόταση ανάκτησης 
αχρεωστήτως ή παρανόμως καταβληθέντων ποσών, 
η απόφαση δημοσιονομικής διόρθωσης αποτελεί και 
εισήγηση έκδοσης απόφασης ανάκτησης προς το δια- 
τάκτη της δαπάνης αρμόδιο Υπουργό ή Περιφερειάρχη. 

Το πόρισμα της έκθεσης επαλήθευσης/ επιθεώρη¬ 
σης, μετά την εξέταση των αντιρρήσεων, κοινοποιείται 
εγγράφως στον κάθε ελεγχόμενο φορέα μέσω συστη¬ 
μένης επιστολής ή με απόδειξη παραλαβής. Στην περί¬ 
πτωση που στο οριστικοποιημένο πόρισμα της έκθεσης 
επαλήθευσης/επιθεώρησης προτείνεται ανάκτηση ο 
ελεγχθείς φορέας μπορεί να καταβάλει το ποσό, εντός 
προθεσμίας δέκα πέντε (15) ημερολογιακών ημερών από 
την κοινοποίησή σε αυτόν της έκθεσης, σε οποιαδήποτε 
Δημόσια Οικονομική Υπηρεσία (Δ.Ο.Υ.) ή σε άλλο ειδικό 
λογαριασμό που αναφέρεται στην έκθεση. 

Άρθρο 12 

Όργανα έκδοσης απόφασης 
δημοσιονομικής διόρθωσης 

Αρμόδια όργανα για την έκδοση της απόφασης δη¬ 
μοσιονομικής διόρθωσης είναι: 

(α) Ο αρμόδιος Γενικός ή Ειδικός Γραμματέας που 
εποπτεύει την Ειδική Υπηρεσία ή τον Ενδιάμεσο Φορέα 
που ασκεί καθήκοντα διαχείρισης Επιχειρησιακού Προ¬ 
γράμματος του ΕΣΠΑ 2007 - 2013 ευθύνης Υπουργείου, 
όταν η παρατυπία διαπιστώνεται μετά την διενέργεια 
διοικητικής επαλήθευσης της παρ. 1 του άρθρου 9, ή 
μετά τη διενέργεια επιτόπιας επαλήθευσης του άρθρου 
10 της Ειδικής Υπηρεσίας ή του Ενδιάμεσου Φορέα Δι¬ 
αχείρισης. Στην περίπτωση που ο Ενδιάμεσος Φορέας 
Διαχείρισης είναι νομικό πρόσωπο δημοσίου ή ιδιωτι¬ 
κού δικαίου αρμόδιο όργανο για την έκδοση απόφασης 
δημοσιονομικής διόρθωσης είναι ο Γενικός ή Ειδικός 
Γραμματέας που εποπτεύει την οικεία Ειδική Υπηρεσία 
Διαχείρισης, η οποία έχει εκχωρήσει τις αρμοδιότητες 
διαχείρισης. 

(β) Ο οικείος Περιφερειάρχης που εποπτεύει την 
Ενδιάμεση Διαχειριστική Αρχή που ασκεί καθήκοντα 
διαχείρισης του Επιχειρησιακού Προγράμματος της 
Περιφέρειας, όταν η παρατυπία διαπιστώνεται μετά 
τη διενέργεια διοικητικής επαλήθευσης της παρ. 1 του 
άρθρου 9, ή μετά τη διενέργεια επιτόπιας επαλήθευσης 
του άρθρου 10 της Ενδιάμεσης Διαχειριστικής Αρχής. 


(γ) Ο Γενικός Γραμματέας Δημοσίων Επενδύσεων - 
ΕΣΠΑ, όταν η παρατυπία διαπιστώνεται μετά τη διενέρ¬ 
γεια επιθεώρησης από την Αρχή Πιστοποίησης, κατά τα 
οριζόμενα στο άρθρο 13 του Ν. 3614/ 2007. 

Αρθρο 13 

Απόφαση δημοσιονομικής διόρθωσης 
και το περιεχόμενό της 

1. Στην απόφαση δημοσιονομικής διόρθωσης αναφέρο- 
νται τα στοιχεία ταυτότητας του έργου του δικαιούχου 
και της παρατυπίας. 

(α) Ο φορέας ή οι φορείς (φυσικά ή νομικά πρόσωπα 
ή δημόσιες υπηρεσίες) στους οποίους επιβάλλονται 
δημοσιονομικές διορθώσεις, 

(β) Το ύψος των δημόσιων δαπανών που αυτή αφορά, 
(γ) Η αναλυτική αιτιολογία της δημοσιονομικής διόρ¬ 
θωσης, με ειδική αναφορά στις διατάξεις που παραβι¬ 
άστηκαν καθώς και τον τρόπο παραβίασής τους, 

(δ) Η αιτιολογημένη πρόταση για τη συνέχιση ή τη 
διακοπή της χρηματοδότησης, καθώς και το ύψος αυτής, 

2. Στην περίπτωση που προβλέπεται ανάκτηση στην 
απόφαση παρατίθεται πέραν των ανωτέρω, εισήγηση 
προς τον διατάκτη για την έκδοση απόφασης ανάκτη¬ 
σης αχρεωστήτως ή παρανόμως καταβληθέντων ποσών 
και αναφέρονταί: 

(α) Ο φορέας ή οι φορείς (φυσικά ή νομικά πρόσωπα 
(ΝΠΙΔ, ΝΠΔΔ)) από τους οποίους αναζητούνται τα αχρε¬ 
ωστήτως ή παρανόμως καταβληθέντα ποσά, καθώς και 
τα τυχόν συνυπόχρεα αυτών πρόσωπα. 

(β) Το αχρεωστήτως ή παρανόμως καταβληθέν ποσόν, 
το οποίο περιλαμβάνει και τόκους σύμφωνα με την πα¬ 
ράγραφο 2 του άρθρου 15 της παρούσας, 

(γ) Η αιτία της επιστροφής του ποσού. 

3. Στην περίπτωση που τα όργανα του άρθρου 12 είναι 
και διατάκτες της δαπάνης η απόφαση δημοσιονομι¬ 
κής διόρθωσης ταυτίζεται με την απόφαση ανάκτησης 
αχρεωστήτως ή παρανόμως καταβληθέντων ποσών. 

Αρθρο 14 

Καθορισμός του ύψους 
της δημοσιονομικής διόρθωσης 

1. Αναλογικές δημοσιονομικές διορθώσεις 
Το ποσό της δημοσιονομικής διόρθωσης, το οποίο 
επιβάλλεται από τα αρμόδια όργανα, υπολογίζεται, με 
βάση τις μεμονωμένες παράτυπες δαπάνες που ο δι¬ 
καιούχος δήλωσε στην αρμόδια αρχή διαχείρισης και 
ισούται προς το ποσό της προκληθείσας ζημίας ή με 
βάση την αρχή της αναλογικότητας στις περιπτώσεις 
μη τήρησης των μακροχρόνιων υποχρεώσεων από τους 
δικαιούχους. 

2 Κατ’ αποκοπή διορθώσεις 

Όταν δεν είναι δυνατόν να προσδιορισθεί επακριβώς 
το ποσό της προκληθείσας ζημίας και η εξ ολοκλήρου 
ακύρωση της παράτυπης δαπάνης θα ήταν δυσανάλογη, 
τα αρμόδια όργανα τα οποία έχουν αναλάβει αρμο¬ 
διότητες διαχείρισης επιχειρησιακού προγράμματος 
ή η Αρχή Πιστοποίησης, επιβάλλουν δημοσιονομικές 
διορθώσεις κατ’ αποκοπή, υπολογίζοντας τη βαρύτητα 
της παράβασης που οδήγησε στη διαπιστωθείσα πα¬ 
ρατυπία. Το ποσοστό της κατ’ αποκοπή δημοσιονομικής 
διόρθωσης που εφαρμόζεται στον επηρεαζόμενο από 
τη μεμονωμένη ή συστημική παρατυπία πληθυσμό κα¬ 
θορίζεται με βάση τη βαρύτητα της παράβασης, λαμ- 

βανομένων υπόψη και των σχετικών κατευθυντηρίων 
γραμμών της Ευρωπαϊκής Επιτροπής που περιλαμβά¬ 
νονται στο έγγραφο ΟΟΟΟΡ 07/0037/03/29.11.2007 και 
0(2011) 7321/19.10.2011. 

3. Κατά παρεκβολή διορθώσεις 

Στις περιπτώσεις που υφίστανται αποδείξεις ότι 
μεμονωμένες ποσοτικοποιήσιμες παρατυπίες του ίδι¬ 
ου είδους έχουν παρατηρηθεί σε σημαντικό πλήθος 
ομοιογενών πράξεων ή σε πράξεις που παρουσιάζουν 
ανάλογα χαρακτηριστικά αλλά δεν είναι ικανοποιητι¬ 
κό από άποψη σχέσης δαπάνης - αποτελέσματος να 
προσδιοριστεί με ακρίβεια η παράτυπη δαπάνη για κάθε 
μεμονωμένη πράξη, η δημοσιονομική διόρθωση είναι 
δυνατή σε βάση παρεκβολής. Στην περίπτωση αυτή, 
τα αποτελέσματα εξέτασης του αντιπροσωπευτικού 
δείγματος πράξεων παρεκβάλονται σε όλες τις πράξεις 
που συγκροτούν το εντοπισθέν σύνολο. 

4. Στις περιπτώσεις πράξεων ενισχύσεων οι δημοσι¬ 
ονομικές διορθώσεις και οι ανακτήσεις εφαρμόζονται 
στη δημόσια συνεισφορά που αντιστοιχεί στις δαπάνες 
που περιλαμβάνονται στη δήλωση δαπανών και η οποία 
έχει καταβληθεί στους δικαιούχους από το φορέα που 
χορηγεί την ενίσχυση. 

5. Εφ’ όσον οι εντοπισθείσες παρατυπίες επηρεάζουν 
και μελλοντικές πληρωμές οι οποίες δεν έχουν δηλωθεί 
ή/και πραγματοποιηθεί και εμπίπτουν στην παράγραφο 1 
διακόπτεται η περαιτέρω συγχρηματοδότηση, του επη¬ 
ρεαζόμενου μέρους, με σχετική αναφορά στην απόφα¬ 
ση του άρθρου 13. Στην περίπτωση που οι παρατυπίες 
εμπίπτουν στην παράγραφο 2 δύναται να συνεχιστεί 
η συγχρηματοδότηση και η κατ’ αποκοπή διόρθωση 
εφαρμόζεται σε όλες τις πληρωμές κατά την καταχώ¬ 
ρισή τους στο ΟΠΣ με ευθύνη της αρμόδιας αρχής που 
ασκεί καθήκοντα διαχείρισης. 

Αρθρο 15 

Ανάκτηση αχρεωστήτως ή παρανόμως 
καταβληθέντων ποσών 

1. Η έκδοση της απόφασης ανάκτησης αχρεωστήτως 
ή παρανόμως καταβληθέντος ποσού εκδίδεται από το 
διατάκτη μετά από την εισήγηση του άρθρου 13, παρ. 2 
σύμφωνα με την ισχύουσα νομοθεσία και κοινοποιείται 
στην Αρχή Πιστοποίησης, στην Αρχή Ελέγχου και στο 
Γενικό Επιθεωρητή Δημόσιας Διοίκησης. 

2. Στις περιπτώσεις πράξεων ενισχύσεων το προς ανά¬ 
κτηση αχρεωστήτως ή παρανόμως καταβληθέν ποσό, 
επιστρέφεται εντόκως από την ημερομηνία καταβολής 
του μέχρι την ημερομηνία επιστροφής του ποσού στη 
ΔΟΥ. Το επιτόκιο που εφαρμόζεται είναι το επιτόκιο 
αναφοράς που ορίζεται, για κάθε ημερολογιακό έτος, 
από την Ευρωπαϊκή Επιτροπή για την Ελλάδα και δη¬ 
μοσιεύεται στην Επίσημη Εφημερίδα της Ευρωπαϊκής 
Ένωσης, σύμφωνα με τα οριζόμενα στο κεφάλαιο V του 
Κανονισμού (ΕΚ) 794/2004 της Επιτροπής. Στις λοιπές 
περιπτώσεις, πλην κρατικών ενισχύσεων, το προς ανά¬ 
κτηση αχρεωστήτως ή παρανόμως καταβληθέν ποσό, 
επιβαρύνεται με τόκους υπερημερίας μετά την εκπνοή 
της προθεσμίας, που προβλέπεται στην παράγραφο 5, 
σύμφωνα με τις ισχύουσες κάθε φορά διατάξεις του 
Κώδικα Είσπραξης Δημοσίων Εσόδων (Κ.Ε.Δ.Ε.) 

3. Η απόφαση ανάκτησης αχρεωστήτως ή παρανό¬ 
μως καταβληθέντος ποσού που εκδίδει ο διατάκτης 
αποτελεί νόμιμο τίτλο βεβαίωσης του χρέους και είναι 
αμέσως εκτελεστή. 


4. Η απόφαση ανάκτησης αχρεωστήτως ή παρανόμως 
καταβληθέντος ποσού υπόκειται στα ένδικα μέσα που 
προβλέπονται από τις εκάστοτε ισχύουσες διατάξεις. 

5. Μετά από την έγγραφη κοινοποίηση στον κάθε 
ελεγχόμενο φορέα μέσω συστημένης επιστολής ή με 
απόδειξη παραλαβής της απόφασης ανάκτησης αχρεω¬ 
στήτως ή παρανόμως καταβληθέντος ποσού, ο υπόχρε¬ 
ος οφείλει να καταβάλει, εντός δέκα πέντε (15) ημερο¬ 
λογιακών ημερών, το ποσό το οποίο έχει καταλογισθεί, 
σε οποιαδήποτε Δημόσια Οικονομική Υπηρεσία (Δ.Ο.Υ.), 
προσκομίζοντας την απόφαση ανάκτησης αχρεωστή¬ 
τως ή παρανόμως καταβληθέντος ποσού καθώς και το 
σημείωμα κατάθεσης που τη συνοδεύει. Η Δ.Ο.Υ., στην 
οποία καταβάλλονται, γνωστοποιεί αμέσως την είσπρα¬ 
ξη του οφειλόμενου ποσού στην υπηρεσία που εξέδωσε 
την απόφαση ανάκτησης αχρεωστήτως ή παρανόμως 
καταβληθέντος ποσού, καθώς και την Αρχή Πιστοποί¬ 
ησης. Την υπηρεσία ενημερώνει και ο υπόχρεος με την 
προσκόμιση σε αυτήν των στοιχείων τεκμηρίωσης του 
καταβληθέντος ποσού. 

6. Σε περίπτωση μη επιστροφής του χρηματικού πο¬ 
σού εντός της ανωτέρω προθεσμίας, η διαδικασία βε¬ 
βαίωσης του χρέους ολοκληρώνεται με τη σύνταξη του 
χρηματικού καταλόγου από την υπηρεσία που εξέδωσε 
την απόφαση ανάκτησης αχρεωστήτως ή παρανόμως 
καταβληθέντος ποσού και με την αποστολή του στην 
αρμόδια για τη φορολογία εισοδήματος Δημόσια Οικο¬ 
νομική Υπηρεσία (Δ.Ο.Υ.) του υπόχρεου. 

7. Σε περίπτωση μη εμπρόθεσμης πληρωμής, το προς 
ανάκτηση ποσό επιβαρύνεται με τις προσαυξήσεις κα¬ 
ταβολής που προβλέπονται από τις ισχύουσες διατάξεις 
του Κώδικα Είσπραξης Δημοσίων Εσόδων (Κ.Ε.Δ.Ε.). 

8. Η αρμόδια Δ.Ο.Υ., μετά την είσπραξη των ποσών 
που ανακτώνται, ενημερώνει εγγράφως σχετικά την 
υπηρεσία που συνέταξε το χρηματικό κατάλογο, καθώς 
και την Αρχή Πιστοποίησης. 

9. Τα αχρεωστήτως ή παρανόμως καταβληθέντα 
ποσά, βεβαιώνονται και εισπράττονται ως έσοδα του 
κρατικού προϋπολογισμού και εισάγονται στην κατη¬ 
γορία των ειδικών εσόδων με Κ.Α.Ε. 3941 Έσοδα από 
καταλογισμούς σε φορείς που υλοποιούν προγράμματα 
του Ευρωπαϊκού Κοινωνικού Ταμείου", 3943 Έσοδα από 
καταλογισμούς σε φορείς που υλοποιούν προγράμματα 
του Ευρωπαϊκού Ταμείου Περιφερειακής Ανάπτυξης και 
του Ταμείου Συνοχής" κατά περίπτωση ανάλογα με την 
προέλευση της κοινοτικής συμμετοχής που αναζητείται. 

Με τη λήξη κάθε εξαμήνου και με ευθύνη της Διεύθυν¬ 
σης Δημοσιονομικών Σχέσεων με την Ε.Ε. του Γ.Λ.Κ. τα 
συνολικά ποσά των εσόδων των ανωτέρω Κ.Α.Ε μεταφέ- 
ρονται και εγγράφονται σε ειδικό λογαριασμό εσόδων 
του Προγράμματος Δημοσίων Επενδύσεων. 

Αρθρο 16 

Διαδικασία Δημοσιονομικών Διορθώσεων μετά από 

ελέγχους ελεγκτικών οργάνων της Ε.Ε. ή της Αρχής 
Ελέγχου ή άλλων εθνικών ελεγκτικών αρχών 

1. Στις περιπτώσεις, που διαπιστώνονται παρατυπίες 
με βάση τα οριστικά πορίσματα από ελέγχους ελεγκτι¬ 
κών οργάνων της Ευρωπαϊκής Ένωσης, ή με βάση τα ορι¬ 
στικά πορίσματα της Αρχής Ελέγχου, με την επιφύλαξη 
δικαστικών εκκρεμοτήτων, η δημοσιονομική διόρθωση 
καταχωρίζεται στο ΟΠΣ με ευθύνη της αρμόδιας αρχής 
που ασκεί καθήκοντα διαχείρισης για την αντίστοιχη 

πράξη. Για το σκοπό αυτό η αρμόδια αρχή συντάσσει 
Δελτίο Καταχώρισης Διορθώσεων (ΔΚΔ) το οποίο και 
καταχωρεί στο ΟΠΣ αφαιρώντας τις παράτυπες πλη¬ 
ρωμές. Ειδικότερα, οι κατ' αποκοπή διορθώσεις που 
αφορούν περισσότερες από μία πράξεις εφαρμόζονται 
με ευθύνη της Αρχής Πιστοποίησης η οποία και ενη¬ 
μερώνει τις αρχές που ασκούν καθήκοντα διαχείρισης. 

2. Στις περιπτώσεις, που διαπιστώνονται παρατυπί¬ 
ες με βάση τα οριστικά πορίσματα από ελέγχους που 
διενεργεί το Σώμα Δίωξης Οικονομικού Εγκλήματος 
(Σ.Δ.Ο.Ε.) τα πορίσματα κοινοποιούνται από το ΣΔΟΕ 
στην Αρχή Πιστοποίησης μαζί με όλα τα απαραίτητα δε¬ 
δομένα προκειμένου αυτή να διερευνήσει τυχόν συσχέ- 
τιση των εντοπισθέντων παρατυπιών με δαπάνες που 
έχουν πιστοποιηθεί στην ΕΕ στο πλαίσιο των επιχειρη¬ 
σιακών προγραμμάτων του ΕΣΠΑ. Στα δεδομένα που 
συνοδεύουν το πόρισμα του ελέγχου περιλαμβάνονται 
τουλάχιστον τα στοιχεία ταυτότητας του ελεγχθέντος 
έργου, η περιγραφή της φύσης της παράβασης καθώς 
και τα στοιχεία προσδιορισμού της δαπάνης σε επίπεδο 
παραστατικού (αριθμοί τιμολογίων, ημερομηνίες έκδο¬ 
σης κλπ). Στην περίπτωση που οι εντοπισθείσες παρα¬ 
τυπίες συνδέονται με δαπάνες που έχουν πιστοποιηθεί 
στην ΕΕ εκδίδεται απόφαση δημοσιονομικής διόρθωσης 
με ευθύνη της Αρχής Πιστοποίησης κατά τα οριζόμενα 
στο άρθρο 12 (γ) της παρούσας. Στην περίπτωση που 
προβλέπεται και ανάκτηση της δαπάνης, αυτή διενερ- 
γείται από το διατάκτη μετά από εισήγηση του φορέα 
διαχείρισης που χορήγησε την ενίσχυση. 

Άρθρο 17 

Επιπτώσεις Δημοσιονομικών Διορθώσεων 

1. Τα ποσά των δημοσιονομικών διορθώσεων κατά 
φορέα χρηματοδότησης (Υπουργείου ή Περιφερειών) σε 
ετήσια βάση, εξαιρουμένων των ποσών για τα οποία εκ- 
δίδεται απόφαση ανάκτησης ή των ποσών που βαρύνουν 
τους ίδιους πόρους των δικαιούχων στις περιπτώσεις 
ΝΠΔΔ και ΝΠΙΔ, μειώνουν το συνολικό όριο πληρωμών 
από εθνικούς πόρους, του φορέα χρηματοδότησης, του 
Προγράμματος Δημοσίων Επενδύσεων του επομένου 
έτους. Γ ια τον υπολογισμό του παραπάνω ποσού λαμ- 
βάνονται υπόψη οι αποφάσεις δημοσιονομικών διορθώ¬ 
σεων που έχουν εκδοθεί μεταξύ της 11ουλίου του έτους 
ν και 30ης Ιουνίου του έτους ν+1 για τον προϋπολογισμό 
του έτους ν+2 Τα σχετικά ποσά καταγράφονται στην 
εισηγητική έκθεση του προϋπολογισμού του Κράτους. 

2. Τα ποσά των δημοσιονομικών διορθώσεων, που αφο¬ 
ρούν σε έργα κρατικών ενισχύσεων αναζητούνται από 
τους αρμόδιους διατάκτες ως αχρεωστήτως ή παρανό- 
μως καταβληθέντα από τους δικαιούχους της ενίσχυσης. 

Άρθρο 18 

Μεταβατικές διατάξεις 

Οι διατάξεις της υπ’ αριθμ. 907/052/03 (ΦΕΚ Β 878/ 
2-7-2003): Εθνικό σύστημα δημοσιονομικών διορθώσεων 
για την ανάκτηση αχρεωστήτως ή παρανόμως κατα- 
βληθέντων ποσών από πόρους του κρατικού προϋπο¬ 
λογισμού για την υλοποίηση προγραμμάτων συγχρη- 
ματοδοτούμενων στο πλαίσιο του Κοινοτικού Πλαισίου 
Στήριξης (Κ.Π.Σ.), του Ταμείου Συνοχής και των Κοινο¬ 
τικών Πρωτοβουλιών για την προγραμματική περίοδο 
2000 - 2006, εξακολουθούν να ισχύουν και μετά την 
ισχύ της παρούσης για τα έργα που υλοποιούνται στο 
πλαίσιο της προγραμματικής περιόδου 2000-2006. 


ΚΕΦΑΛΑΙΟ Ε' 

ΚΑΝΟΝΕΣ ΕΠΙΛΕΞΙΜΟΤΗΤΑΣ ΔΑΠΑΝΩΝ ΤΩΝ ΠΡΑΞΕ¬ 
ΩΝ ΤΩΝ ΕΠΙΧΕΙΡΗΣΙΑΚΩΝ ΠΡΟΓΡΑΜΜΑΤΩΝ ΤΟΥ ΕΣΠΑ 
2007-2013, ΣΥΜΦΩΝΑ ΜΕ ΤΟ Άρθρο 2 ΤΟΥ Ν. 3614/2007 

Αρθρο 19 
Πεδίο Εφαρμογής 

Η παρούσα αφορά σε δαπάνες που χρηματοδοτούνται, 
στο πλαίσιο υλοποίησης των Επιχειρησιακών Προγραμ¬ 
μάτων του Εθνικού Στρατηγικού Πλαισίου Αναφοράς, 
από το Ευρωπαϊκό Ταμείο Περιφερειακής Ανάπτυξης, 
το Ευρωπαϊκό Κοινωνικό Ταμείο και το Ταμείο Συνοχής, 
εφεξής Ταμεία, στο πλαίσιο των στόχων «Σύγκλιση» και 
«Περιφερειακή ανταγωνιστικότητα και απασχόληση». 

Αρθρο 20 

Γ ενικά περί επιλεξιμότητας 

1. Όλες οι δαπάνες που έχουν πραγματοποιηθεί για 
την υλοποίηση των πράξεων που έχουν αποφασιστεί 
από τη διαχειριστική αρχή του οικείου Επιχειρησια¬ 
κού Προγράμματος ή υπό την ευθύνη της, σύμφωνα με 
κριτήρια που καθορίζονται εκ των προτέρων από την 
Επιτροπή Παρακολούθησης είναι επιλέξιμες για συνει¬ 
σφορά των Ταμείων με την επιφύλαξη των όρων που 
διευκρινίζονται στα άρθρα του παρόντος κεφαλαίου Ε. 

2. Δαπάνες, που αφορούν σε νέες κατηγορίες (θε¬ 
ματικές προτεραιότητες) οι οποίες προστίθενται κατά 
τη στιγμή της αναθεώρησης του Επιχειρησιακού Προ¬ 
γράμματος, είναι επιλέξιμες από τη στιγμή της υποβο¬ 
λής στην Επιτροπή, της αίτησης για αναθεώρηση του 
Επιχειρησιακού Προγράμματος. 

3. Μία πράξη διατηρεί το δικαίωμα για συγχρημα- 
τοδότηση από τα Ταμεία μόνον εάν εντός πέντε ετών 
από την ολοκλήρωσή της και την παράδοσή της σε λει¬ 
τουργία δεν υποστεί σημαντική τροποποίηση η οποία: 

(α) προκαλείται από αλλαγή στη φύση της κυριότητας 
στοιχείου υποδομής ή από την παύση παραγωγικής 
δραστηριότητας και 

(β) επηρεάζει τη φύση της ή τους όρους υλοποίησής 
της ή παρέχει αδικαιολόγητο πλεονέκτημα σε επιχεί¬ 
ρηση ή δημόσιο φορέα 

Γ ια πράξεις που χρηματοδοτούνται από το ΕΚΤ, η 
παραπάνω παράγραφος ισχύει μόνο για πράξεις κρα¬ 
τικών ενισχύσεων. 

Γ ια τις περιπτώσεις πράξεων κρατικών ενισχύσεων σε 
ΜΜΕ το ανωτέρω χρονικό όριο μπορεί να μειωθεί σε 
τρία έτη από την ολοκλήρωση της πράξης σύμφωνα με 
τους όρους του εφαρμοζόμενου καθεστώτος ενίσχυσης. 

Αρθρο 21 

Υλοποίηση μιας πράξης και διάρκεια εκτέλεσης 

1. Οι δαπάνες για την υλοποίηση μιας πράξης δύνανται 
να καλύπτουν όλα τα στάδια εκτέλεσής της, από τον εκ 
των προτέρων προγραμματισμό έως την ολοκλήρωση 
της πράξης και τα σχετικά μέτρα δημοσιότητας, τα 
οποία προβλέπονται στα άρθρα 8 και 9 του Καν (ΕΚ) 
1828/2006. 

2. Οι επιλέξιμες δαπάνες μιας πράξης δύναται να πε¬ 
ριοριστούν με απόφαση της διαχειριστικής αρχής σε 
ένα ή περισσότερα στάδια της υλοποίησής της. 

3. Οι όροι υλοποίησης της πράξης όπως ορίζονται στο 
σύμφωνο των όρων αποδοχής της απόφασης ένταξης 
είναι ουσιώδεις και οποιαδήποτε μονομερής αλλαγή 

από τον δικαιούχο χωρίς προηγούμενη έγκριση από 
την αρμόδια διαχειριστική αρχή συνιστά βάσιμη αιτία 
διακοπής χρηματοδότησης της πράξης. Οι πληρωμές 
που πραγματοποιούνται συνεπεία αυτής της αλλαγής 
δεν είναι επιλέξιμες μέχρι την αναγνώρισή τους από 
την αρμόδια διαχειριστική αρχή. Υποτροπή του δικαι¬ 
ούχου συνιστά βάσιμη αιτία ανάκλησης της απόφασης 
ένταξης της πράξης στο Επιχειρησιακό Πρόγραμμα και 
μετακύληση σε αυτόν των δημοσιονομικών επιπτώσεων. 

4. Η διάρκεια υλοποίησης μιας συγχρηματοδοτούμε- 
νης πράξης αφορά την απαραίτητη χρονική περίοδο 
για την ολοκλήρωση του φυσικού και οικονομικού αντι¬ 
κειμένου της πράξης μέχρι τη στιγμή που θα έχουν 
εκπληρωθεί οι ειδικότεροι στόχοι, όροι και υποχρεώσεις 
που τίθενται στην απόφαση ένταξής της. 

5. Η διάρκεια υλοποίησης των πράξεων ορίζεται στην 
απόφαση ένταξης και μπορεί να τροποποιείται με αι¬ 
τιολογημένη απόφαση του οργάνου που την εξέδωσε 
μετά από πρωτοβουλία του ή πριν τη λήξη της μετά 
από αίτημα του δικαιούχου. 

Άρθρο 22 

Πραγματοποιηθείσες δαπάνες 

1. Ως πραγματικές νοούνται οι δαπάνες που αντιστοι¬ 
χούν σε πληρωμές που έχουν πραγματοποιηθεί από 
τους δικαιούχους, δικαιολογούνται από τους όρους και 
τους στόχους των εγκεκριμένων πράξεων και δικαιολο¬ 
γούνται από εξοφλημένα τιμολόγια ή λογιστικά στοιχεία 
ισοδύναμης αποδεικτικής αξίας εκτός αν οι ειδικοί κα¬ 
νονισμοί για κάθε Ταμείο προβλέπουν άλλως. 

2. Στις περιπτώσεις πράξεων κρατικών ενισχύσεων 
κατά την έννοια του άρθρου 87 της Συνθήκης, ως πραγ¬ 
ματικές νοούνται οι δαπάνες που έχουν πράγματι κατα¬ 
βληθεί από τους δικαιούχους της ενίσχυσης, σύμφωνα 
με τους όρους και τους στόχους των εγκεκριμένων 
ενισχύσεων, δικαιολογούνται από εξοφλημένα τιμολόγια 
ή λογιστικά στοιχεία ισοδύναμης αποδεικτικής αξίας 
και έχει καταβληθεί στους δικαιούχους η δημόσια συ¬ 
νεισφορά από τον φορέα που χορηγεί την ενίσχυση. 

3. Ως «λογιστικό έγγραφο ισοδύναμης αποδεικτικής αξί¬ 
ας» νοείται κάθε έγγραφο το οποίο υποβάλλει ο δικαιούχος 
και το οποίο αιτιολογεί ότι η λογιστική εγγραφή αποτελεί 
πιστή και ανόθευτη εικόνα των εργασιών που εκτελέστη- 
καν, σύμφωνα με αποδεκτές λογιστικές πρακτικές. 

4. Στις περιπτώσεις πράξεων που κατά την εκτέλεσή 
τους συμμετέχουν επί μέρους φορείς υπό την συνολική 
ευθύνη του δικαιούχου, είναι επιλέξιμες οι πραγματικές 
δαπάνες που καταβάλλονται στην πράξη από τους συμ- 
μετέχοντες φορείς και τον ορισθέντα δικαιούχο, με την 
προϋπόθεση ότι τηρούνται οι ακόλουθοι όροι: 

(α) υπάρχουν έγγραφα τεκμήρια της συμφωνίας των 
άλλων φορέων σχετικά με τη συνεισφορά τους στην 
εκτέλεση της συγχρηματοδοτούμενης πράξης 

(β) ο δικαιούχος διατηρεί τη συνολική οικονομική ευ¬ 
θύνη για το έργο 

(γ) οι δαπάνες που καταβάλλονται από τους άλλους 
φορείς συνοδεύονται από εξοφλημένα τιμολόγια, ή, όταν 
αυτό δεν είναι εφικτό, από λογιστικά έγγραφα ισοδύ¬ 
ναμης αποδεικτικής αξίας 

(δ) οι δαπάνες που καταβάλλονται από τους άλλους 
φορείς αναφέρονται επίσημα στο δικαιούχο ή/και έργο. 
Ο ορισθείς δικαιούχος έχει την ευθύνη να επαληθεύσει 
το υπαρκτό και την επιλεξιμότητα των αναφερόμενων 


δαπανών καθώς και την ολοκλήρωση των συγχρηματο- 
δοτούμενων προϊόντων και υπηρεσιών, πριν τις δηλώσει 
στη διαχειριστική αρχή ή στην αρχή πιστοποίησης ή 
στον ενδιάμεσο φορέα. 

(ε) η διαδρομή ελέγχου καλύπτει έως και το επίπεδο 
των συμμετεχόντων φορέων. 

Άρθρο 23 
Προκαταβολές 

1. Δημόσιες Συμβάσεις: Οι συμβατικές προκαταβο¬ 
λές που αφορούν την εκτέλεση έργων, προμηθειών ή 
υπηρεσιών, είναι επιλέξιμες εφόσον προβλέπονται στις 
σχετικές προκηρύξεις και συμβάσεις ή είναι σύμφωνες 
με την ισχύουσα νομοθεσία και καταβάλλονται σύμφωνα 
με τους όρους που προβλέπονται κάθε φορά. 

Σε κάθε περίπτωση και μέχρι την ολοκλήρωση της πρά¬ 
ξης, οι προκαταβολές θα πρέπει να καλυφθούν από τις 
δαπάνες που καταβάλλονται από τους δικαιούχους και 
να αφορούν εργασίες οι οποίες πιστοποιούνται από τους 
δικαιούχους και δικαιολογούνται με εξοφλημένα τιμολόγια 
ή λογιστικά έγγραφα ισοδύναμης αποδεικτικής αξίας,. 

2. Κρατικές Ενισχύσεις: Οι προκαταβολές που έχουν 
καταβληθεί στους δικαιούχους πράξεων κρατικών ενι¬ 
σχύσεων κατά την έννοια του άρθρου 87 της Συνθήκης, 
από το φορέα που χορηγεί την ενίσχυση, είναι επιλέξι¬ 
μες υπό τους ακόλουθους σωρευτικούς όρους: 

(α) υπόκεινται στην υποχρέωση ισόποσης τραπεζικής 
εγγύησης ή δημόσιου χρηματοδοτικού μέσου με ισοδύ¬ 
ναμο αποτέλεσμα. 

(β) καλύπτονται από τις δαπάνες που καταβάλλονται 
από τους δικαιούχους στο πλαίσιο εφαρμογής της πρά¬ 
ξης και δικαιολογούνται με εξοφλημένα τιμολόγια ή 
λογιστικά έγγραφα ισοδύναμης αποδεικτικής αξίας, το 
αργότερο τρία έτη μετά το έτος καταβολής της προ¬ 
καταβολής και σε κάθε περίπτωση μέχρι την 31.12.2015. 
Μετά την παραπάνω καταληκτική ημερομηνία δεν είναι 
επιλέξιμη η προκαταβολή κατά το μέρος που δεν έχει 
καλυφθεί από πραγματικές πληρωμές του δικαιούχου. 

Άρθρο 24 

Περίοδος επιλεξιμότητας 

1. Οι δαπάνες, είναι επιλέξιμες για συνεισφορά των 
Ταμείων εάν έχουν όντως καταβληθεί μεταξύ της 1ης 
Ιανουάριου 2007 και της 31ης Δεκεμβρίου 2015. Οι προ¬ 
θεσμίες μπορεί να περιορίζονται σύμφωνα με την πρό¬ 
σκληση υποβολής προτάσεων ή την απόφαση ένταξης 

2. Οι δαπάνες στις οποίες υπεβλήθη δικαιούχος για 
την υλοποίηση πράξης η οποία ολοκληρώθηκε πριν 
από την 01.01.2007 ή πριν τη μεταγενέστερη έναρξη 
της επιλεξιμότητας σύμφωνα με την παράγραφο 2 του 
άρθρου 20 της παρούσας, δεν είναι επιλέξιμες για συγ- 
χρηματοδότηση. 

3. Για τις κατηγορίες πράξεων/ενεργειών που η χρη¬ 
ματοδότησή τους χορηγείται για συγκεκριμένη χρονι¬ 
κή περίοδο είναι επιλέξιμες για συγχρηματοδότηση οι 
δαπάνες που πληρούν τις ακόλουθες προϋποθέσεις: 

(α) αφορούν έργο, προϊόν ή υπηρεσία το οποίο παρα¬ 
σχέθηκε εντός της συγκεκριμένης χρονικής περιόδου, 

(β) έχουν καταβληθεί εντός της περιόδου της παρα¬ 
γράφου 1, με εξαίρεση τις περιπτώσεις για τις οποίες η 
επιλέξιμη περίοδος ορίζεται διαφορετικά στους όρους 
της σχετικής πρόσκλησης της διαχειριστικής αρχής για 
την υποβολή των προτάσεων. 

4. Για τις πράξεις κρατικών ενισχύσεων, για τις οποίες 
οι αποφάσεις έγκρισης χορήγησης της ενίσχυσης εκδό- 
θηκαν μετά την 01.01.2007, είναι επιλέξιμες οι δαπάνες 
που πραγματοποιούν οι δικαιούχοι μετά την υποβολή 
αίτησης του δικαιούχου εκτός εάν ορίζεται μεταγενέ¬ 
στερη ημερομηνία στο εκάστοτε καθεστώς ενίσχυσης. 

5. Γ ια τις πράξεις κρατικών ενισχύσεων για τις οποίες 
οι αποφάσεις έγκρισης χορήγησης της ενίσχυσης εκ- 
δόθηκαν πριν την 01.01.2007 είναι επιλέξιμες οι δαπάνες 
που πραγματοποιούνται μετά την 01.01.2007 εκτός εάν 
ορίζεται μεταγενέστερη ημερομηνία στις αποφάσεις 
που ορίζουν τους όρους ενίσχυσης. 

Άρθρο 25 

Τόπος εκτέλεσης της Πράξης 

1. Κατά γενικό κανόνα οι πράξεις που συγχρηματοδο- 
τούνται από τα Ταμεία εκτελούνται στην περιοχή που 
αφορά το οικείο Επιχειρησιακό Πρόγραμμα. 

2. Οι δαπάνες των πράξεων που συγχρηματοδοτούνται 
από το ΕΤΠΑ ή το ΕΚΤ και αφορούν οριζόντιες δράσεις, 
οι οποίες έχουν άμεση επίπτωση σε όλες ή κάποιες 
περιφέρειες της χώρας είναι επιλέξιμες εφ'όσον επι¬ 
μερίζονται με βάση κατανομή που ήδη περιγράφεται 
στο εγκεκριμένο Επιχειρησιακό Πρόγραμμα ή ελλείψει 
σχετικής πρόβλεψης στο ΕΠ, με βάση τεκμηριωμένη 
κατανομή. 

Άρθρο 26 

Επιλεξιμότητα παγίων στοιχείων 

Α. Οι δαπάνες κτήσης ή κατασκευής παγίων (αγορά 
γηπέδων, κατασκευή έργων υποδομής, κτιρίων, επίπλω¬ 
σης, εξοπλισμού, μηχανημάτων, οχημάτων,) απαραίτη¬ 
των για την ικανοποίηση του στόχου της πράξης είναι 
επιλέξιμες για συγχρηματοδότηση από το ΕΤΠΑ και 
το Ταμείο Συνοχής, υπό τους ακόλουθους όρους και 
προϋποθέσεις. 

Ειδικότερα: 

1. Εδαφικές Εκτάσεις: Οι δαπάνες για την απόκτηση 
των απαραίτητων για την πράξη εδαφικών εκτάσεων 
είναι επιλέξιμες υπό τους εφ’ όσον πληρούνται αθροι¬ 
στικά οι ακόλουθοι όροι: 

(α) Η τιμή αγοράς της εδαφικής έκτασης προσδιορί¬ 
ζεται από ανεξάρτητο ορκωτό εκτιμητή ή από επίσημο 
φορέα που να βεβαιώνουν ότι η τιμή αγοράς δεν υπερ¬ 
βαίνει την εμπορική αξία της εδαφικής έκτασης και την 
αντικειμενική αξία για τις περιπτώσεις όπου εφαρμό¬ 
ζεται το σύστημα του αντικειμενικού προσδιορισμού. 

(β) Η έκταση δεν ανήκει στο δημόσιο ή σε νομικό 
πρόσωπο του ευρύτερου δημόσιου τομέα. 

(γ) το επιλέξιμο ποσό δεν αντιπροσωπεύει ποσό μεγα¬ 
λύτερο από το 10% των συνολικών επιλέξιμων δαπανών 
της πράξης. Σε εξαιρετικές και δεόντως αιτιολογημένες 
περιπτώσεις πράξεων που συγχρηματοδοτούνται από 
το ΕΤΠΑ και αφορούν στη διατήρηση του περιβάλλο¬ 
ντος η διαχειριστική αρχή μπορεί να επιτρέπει υψηλό¬ 
τερο ποσοστό. 

Σε περίπτωση απαλλοτριώσεων, εφαρμόζονται οι όροι 
που αναφέρονται στις ανωτέρω παραγράφους (α), (β) 
και (γ).^ 

2. Ακίνητα: Το κόστος για την αγορά κτιριακών εγκα¬ 
ταστάσεων, και εκτάσεων στις οποίες βρίσκονται τα 
εν λόγω κτίρια, δύναται να είναι επιλέξιμο μόνο στην 
περίπτωση που πρόκειται για ήδη υπάρχοντα κτίρια, 


προσαρμοσμένα στις ειδικές λειτουργικές ανάγκες ενός 
έργου και πληρούνται σωρευτικά οι ακόλουθοι όροι: 

(α) Η τιμή αγοράς του ακινήτου προσδιορίζεται από 
ανεξάρτητο ορκωτό εκτιμητή ή από επίσημο φορέα 
που να βεβαιώνει ότι η τιμή αγοράς δεν υπερβαίνει την 
εμπορική αξία του ακινήτου και την αντικειμενική αξία 
για τις περιπτώσεις όπου εφαρμόζεται το σύστημα του 
αντικειμενικού προσδιορισμού. 

(β) Το ακίνητο δεν θα πρέπει να έχει αποτελέσει τα 
προηγούμενα 10 (δέκα) έτη αντικείμενο εθνικής ή κοι¬ 
νοτικής επιχορήγησης 

(γ) Το ακίνητο οφείλει να χρησιμοποιείται για το σκο¬ 
πό και την περίοδο που έχουν αποφασιστεί από την 
Διαχειριστική Αρχή. 

(δ) Η χρήση του ακινήτου είναι σύμφωνη με τους στό¬ 
χους του ΕΤΠΑ ή του Ταμείου Συνοχής από το οποίο 
και συγχρηματοδοτείται 

(ε) Το ακίνητο δε χρησιμοποιείται για κατοικία. 

(στ) Η αγορά ακινήτου από φορέα ο οποίος δεν 
εμπίπτει στο δημόσιο ή στον ευρύτερο δημόσιο τομέα 
σύμφωνα με τις οικείες διατάξεις δεν αποτελεί επιλέ¬ 
ξιμη δαπάνη, με εξαίρεση τις περιπτώσεις κρατικών 
ενισχύσεων. 

(ζ) Το ακίνητο δεν ανήκει στο δημόσιο ή σε νομικό 
πρόσωπο του ευρύτερου δημόσιου τομέα. 

Οι ειδικές επιβαρύνσεις που αφορούν στην απαλλοτρί¬ 
ωση και στην αγορά κτιριακών εγκαταστάσεων, όπως 
είναι η εκτίμηση του εμπειρογνώμονα, η νομική βοήθεια 
και η προσωρινή μίσθωση της έκτασης, είναι επιλέξιμες. 

3. Εξοπλισμός: Η δαπάνη αγοράς εξοπλισμού για την 
ίδρυση ή εκσυγχρονισμό εγκατάστασης είναι επιλέξιμη. 

3.1 Η δαπάνη συντήρησης/επισκευής εξοπλισμού είναι 
μη επιλέξιμη εκτός εάν πρόκειται για δαπάνη συνήθους 
συντήρησης με στόχο την εξασφάλιση της ομαλής λει¬ 
τουργίας του και δικαιολογείται από το χρόνο χρήσης 
του εξοπλισμού στο συγχρηματοδοτούμενο έργο. 

3.2 Η δαπάνη αγοράς μεταχειρισμένου εξοπλισμού 
δεν είναι επιλέξιμη. 

4. Μεταφορικά μέσα: Η δαπάνη προμήθειας μεταφο¬ 
ρικών μέσων είναι επιλέξιμη για συγχρηματοδότηση 
όταν συνδέεται άμεσα με την πράξη και αναφέρεται 
συγκεκριμένα στην απόφαση ένταξης. 

5. Ανταλλακτικά ως πάγιος εξοπλισμός: Οι δαπάνες 
προμήθειας ανταλλακτικών είναι επιλέξιμες εφόσον, 
αυτά είναι παρελκόμενα των κύριων εξαρτημάτων του 
εξοπλισμού που προμηθεύεται, αποτελούν δηλαδή ανα¬ 
πόσπαστο τμήμα τους για την ομαλή λειτουργία τους 
σύμφωνα με τους όρους προμήθειας του εξοπλισμού 
που προσφέρει ο προμηθευτής και δεν υπερβαίνουν, 
σε ποσοστό, το 10% της δαπάνης απόκτησης του υπό 
προμήθεια εξοπλισμού. 

6. Ιδιοπαραγωγές και Αυτοπαραδόσεις: Στις περι¬ 
πτώσεις που κατά την εκτέλεση μιας πράξης κρατι¬ 
κών ενισχύσεων προβλέπεται ιδιοπαραγωγή παγίων, 
οι σχετικές δαπάνες που πραγματοποιεί ο δικαιούχος 
είναι επιλέξιμες εφόσον τηρούνται τα προβλεπόμενα 
στην ισχύουσα φορολογική νομοθεσία. Ως επιλέξιμες 
δαπάνες ορίζονται οι πραγματικές δαπάνες στις οποίες 
υποβάλλεται ο δικαιούχος. Σε περίπτωση που η λογιστι¬ 
κή απεικόνιση των δαπανών είναι χαμηλότερου ύψους 
των πραγματικών δαπανών, ως επιλέξιμες δαπάνες 
ορίζονται οι δαπάνες που προσδιορίζονται με βάση τη 
λογιστική τους απεικόνιση. 

7. Αγορά άυλων παγίων στοιχείων: Η αγορά και η 
χρήση άυλων παγίων στοιχείων, όπως διπλωμάτων ευ¬ 
ρεσιτεχνίας είναι επιλέξιμη εφόσον είναι απαραίτητη 
για την εκτέλεση της πράξης. 

Β. Οι δαπάνες απόκτησης παγίων στοιχείων δεν είναι 
επιλέξιμες για συγχρηματοδότηση από το ΕΚΤ. 

Άρθρο 27 

Αποσβέσεις παγίων 

1. Οι δαπάνες για την απόσβεση των περιουσιακών 
στοιχείων επίπλωσης, εξοπλισμού, οχημάτων, υποδομής, 
ακινήτων και γηπέδων τα οποία διατίθενται αποκλει¬ 
στικά για τη διάρκεια μιας πράξης είναι επιλέξιμες για 
συγχρηματοδότηση από το ΕΚΤ εφόσον πληρούνται 
σωρευτικά οι ακόλουθοι όροι: 

(α) εθνικές ή κοινοτικές επιχορηγήσεις δεν συνέβαλαν 
στην αγορά τους 

(β) υπολογίζονται με τους κατάλληλους λογιστικούς 
κανόνες, και αποτυπώνονται στο λογιστικό σύστημα 
που τηρεί ο φορέας και 

(γ) αφορούν αποκλειστικά την περίοδο υλοποίησης 
της συγχρηματοδοτούμενης πράξης 

2. Οι δαπάνες για αποσβέσεις είναι επιλέξιμες αυ¬ 
στηρά για την χρονική περίοδο που τα πάγια χρησι¬ 
μοποιούνται για τους σκοπούς της πράξης και σε κάθε 
περίπτωση εντός της περιόδου συγχρηματοδότησης 
της πράξης. 

3. Οι δαπάνες για αποσβέσεις ακινήτων ή εξοπλισμού 
που συνδέονται άμεσα με τους στόχους της πράξης 
είναι επιλέξιμες για συγχρηματοδότηση από το ΕΤΠΑ, 
το Ταμείο Συνοχής, εφόσον πληρούνται σωρευτικά οι 
όροι της παραγράφου 1: 

Αρθρο 28 

Φόρος Προστιθέμενης Αξίας, λοιποί φόροι 
και επιβαρύνσεις 

1. Φόρος Προστιθέμενης Αξίας: Ο Φόρος Προστιθέ¬ 
μενης Αξίας (ΦΠΑ) είναι επιλέξιμη δαπάνη, εφ’ όσον ο 
δικαιούχος δεν έχει δικαίωμα έκπτωσης του ΦΠΑ σύμ¬ 
φωνα με τις διατάξεις του κώδικα ΦΠΑ όπως εκάστοτε 
ισχύει. Ειδικότερα είναι επιλέξιμη δαπάνη εφ’ όσον βα¬ 
ρύνει δαπάνες που χρησιμοποιούνται για την άσκηση 
εξαιρούμενων ή απαλλασσόμενων του ΦΠΑ δραστηρι¬ 
οτήτων του δικαιούχου. 

Ο ΦΠΑ που μπορεί να ανακτηθεί με οποιανδήποτε 
τρόπο δεν είναι επιλέξιμη δαπάνη ακόμη και εάν δεν 
ανακτάται από το δικαιούχο. 

Ο ΦΠΑ που βαρύνει δαπάνες που χρησιμοποιούνται 
για την άσκηση δραστηριοτήτων που υπάγονται στα 
ειδικά καθεστώτα κατά αποκοπή καταβολής του φόρου 
δεν είναι επιλέξιμη δαπάνη. 

Στις περιπτώσεις που ο ΦΠΑ βαρύνει δαπάνες οι οποί¬ 
ες χρησιμοποιούνται τόσο για την άσκηση δραστηριο¬ 
τήτων για τις οποίες δεν παρέχεται δικαίωμα έκπτωσης 
όσο και για την άσκηση δραστηριοτήτων για τις οποίες 
παρέχεται το σχετικό δικαίωμα, ο ΦΠΑ είναι επιλέξιμη 
δαπάνη κατά το ποσοστό που δεν μπορεί να ανακτηθεί. 

2. Κρατήσεις υπέρ τρίτων 

(α) Οι προκαταβολές και οι ενδιάμεσες πληρωμές των 
δικαιούχων για την υλοποίηση των πράξεων που συγ- 
χρηματοδοτούνται από τα Επιχειρησιακά Προγράμματα 
του ΕΣΠΑ, δεν κατάσχονται, δεν υπόκεινται σε κανενός 


είδους παρακράτηση και δεν συμψηφίζονται με τυχόν 
οφειλές του δικαιούχου προς το Ελληνικό Δημόσιο ή 
τα ασφαλιστικά ταμεία 

Οι τελικές πληρωμές των ανωτέρω δικαιούχων, μετά 
την ολοκλήρωση του έργου, δύνανται να κατάσχονται, 
συμψηφίζονται, παρακρατούνται ή να αποδίδονται για 
λογαριασμό του δικαιούχου και καταβάλλονται με την 
υποχρεωτική προσκόμιση αποδεικτικών φορολογικής 
και ασφαλιστικής ενημερότητας. 

(β) Κρατήσεις υπέρ τρίτων που πραγματοποιούνται 
από τους δικαιούχους για λογαριασμό τρίτων είναι επι¬ 
λέξιμη δαπάνη εφόσον καταβάλλεται στους τρίτους 
σύμφωνα με τις ισχύουσες διατάξεις. Δεν είναι επιλέ¬ 
ξιμες οι κρατήσεις υπέρ του ίδιου του δικαιούχου ή για 
λογαριασμό του ή παρακρατήσεις που επιστρέφουν στο 
δικαιούχο με οποιοδήποτε τρόπο. 

Αρθρο 29 

Χρηματοδοτική μίσθωση 

1. Οι δαπάνες που πραγματοποιούνται στο πλαίσιο 
χρηματοδοτικής μίσθωσης είναι επιλέξιμες δαπάνες 
εφόσον αιτιολογούνται για την υλοποίηση του έργου 
και με την προϋπόθεση ότι τηρούνται οι ακόλουθοι όροι: 

1.1. Ο μισθωτής είναι ο άμεσος δικαιούχος της κοινο¬ 
τικής συγχρηματοδότησης. 

1.2. Τα μισθώματα που καταβάλλει ο μισθωτής στον 
εκμισθωτή, συνοδευόμενα από εξοφλημένο τιμολόγιο 
ή λογιστικό έγγραφο ισοδύναμης αποδεικτικής ισχύος, 
αποτελούν τη δαπάνη που είναι επιλέξιμη για συγχρη¬ 
ματοδότηση. 

1.3. Σε περίπτωση σύμβασης χρηματοδοτικής μίσθωσης 
που περιλαμβάνει ρήτρα αγοράς ή προβλέπει ελάχιστη 
περίοδο χρηματοδοτικής μίσθωσης ίση με τη διάρκεια 
της ωφέλιμης ζωής του πάγιου στοιχείου που αποτελεί 
το αντικείμενο της σύμβασης χρηματοδοτικής μίσθωσης, 
το ανώτατο ποσό που είναι επιλέξιμο για την κοινοτική 
συγχρηματοδότηση δεν πρέπει να υπερβαίνει την καθα¬ 
ρή αγοραία αξία του εκμισθούμενου πάγιου στοιχείου. 
Οι άλλες δαπάνες που σχετίζονται με τη σύμβαση χρη¬ 
ματοδοτικής μίσθωσης (φόροι, περιθώριο κέρδους του 
εκμισθωτή, κόστος αναχρηματοδότησης, γενικά έξοδα, 
έξοδα ασφαλίσεων κ.λπ.) δεν είναι επιλέξιμες. 

1.4. Η κοινοτική ενίσχυση για τις συμβάσεις χρημα¬ 
τοδοτικής μίσθωσης που αναφέρονται στο σημείο 1.3 
καταβάλλεται στον μισθωτή σε μία ή περισσότερες 
δόσεις ανάλογα με τα μισθώματα που έχουν πραγ¬ 
ματικά καταβληθεί. Εάν η σύμβαση χρηματοδοτικής 
μίσθωσης λήγει μετά την τελική ημερομηνία έως την 
οποία λαμβάνονται υπόψη οι πληρωμές στο πλαίσιο του 
Επιχειρησιακού Προγράμματος, θεωρούνται επιλέξιμες 
μόνον οι δαπάνες για τα ληξιπρόθεσμα μισθώματα που 
καταβλήθηκαν από τον μισθωτή έως την τελική ημερο¬ 
μηνία των πληρωμών στο πλαίσιο του Επιχειρησιακού 
Προγράμματος. 

1.5. Σε περίπτωση συμβάσεων χρηματοδοτικής μίσθω¬ 
σης που δεν περιλαμβάνουν ρήτρα εξαγοράς και των 
οποίων η διάρκεια είναι μικρότερη από τη διάρκεια της 
ωφέλιμης ζωής του πάγιου στοιχείου που αποτελεί το 
αντικείμενο της σύμβασης χρηματοδοτικής μίσθωσης, 
τα μισθώματα είναι επιλέξιμα για κοινοτική συγχρημα¬ 
τοδότηση κατ' αναλογία προς την περίοδο της επιλέ¬ 
ξιμης πράξης. 

Ωστόσο, ο μισθωτής πρέπει να μπορεί να αποδεικνύει 
ότι η χρηματοδοτική μίσθωση είναι η πλέον αποτελε¬ 
σματική από πλευράς κόστους μέθοδος για την απόκτη¬ 
ση της χρήσης του εξοπλισμού. Εάν η χρησιμοποίηση 
εναλλακτικής μεθόδου (π.χ. η μίσθωση του εξοπλισμού) 
συνεπαγόταν χαμηλότερο κόστος, το επιπλέον κόστος 
αφαιρείται από την επιλέξιμη δαπάνη. 

Αρθρο 30 

Χρηματοοικονομικά έξοδα, τραπεζικά έξοδα και άλλες 
επιβαρύνσεις του δικαιούχου 

1. Οι χρεωστικοί τόκοι, οι προμήθειες χρηματοπιστω¬ 
τικών συναλλαγών, τα έξοδα συναλλάγματος και οι 
χρεωστικές συναλλαγματικές διαφορές, καθώς και τα 
λοιπά καθαρά χρηματοοικονομικά έξοδα του δικαιούχου 
δεν είναι επιλέξιμα. Οι προμήθειες χρηματοπιστωτικών 
συναλλαγών που διενεργούνται στο πλαίσιο της πράξης, 
δύνανται να συμψηφίζονται με τυχόν πιστωτικούς τό¬ 
κους που προκύπτουν από τη διαχείριση του τραπεζικού 
λογαριασμού της πράξης. 

2. Για τους δικαιούχους κρατικών ενισχύσεων οι επι¬ 
δοτήσεις επιτοκίων και τόκων δανείων είναι επιλέξιμες 
σύμφωνα με τους όρους που καθορίζονται στην από¬ 
φαση έγκρισης χρηματοδότησης. 

3. Τα τραπεζικά έξοδα για το άνοιγμα και την τήρηση 
λογαριασμών είναι επιλέξιμες δαπάνες, εφόσον απαι¬ 
τείται οπό τους όρους χρηματοδότησης της πράξης το 
άνοιγμα χωριστού λογαριασμού. 

4. Οι αμοιβές νομικών συμβούλων, συμβολαιογράφων, 
τεχνικών ή χρηματοοικονομικών εμπειρογνωμόνων είναι 
επιλέξιμες εφόσον συνδέονται άμεσα με την εκτέλεση 
της πράξης και είναι αναγκαίες για την προετοιμασία 
και την εκτέλεσή της. 

5. Τα έξοδα παρακολούθησης και ελέγχου είναι επιλέ¬ 
ξιμες δαπάνες εφ’ όσον σχετίζονται με απαιτήσεις που η 
διαχειριστική αρχή θέτει στον δικαιούχο, οι οποίες είναι 
επιπρόσθετες των καθηκόντων του και προβλέπονται στον 
προϋπολογισμό που εγκρίνεται με την απόφαση ένταξης. 

6. Τα έξοδα εγγυήσεων που παρέχονται από τράπεζες 
ή άλλους χρηματοπιστωτικούς οργανισμούς, είναι επιλέ¬ 
ξιμες δαπάνες εφόσον οι εγγυήσεις προβλέπονται από 
την ισχύουσα νομοθεσία ως απαραίτητη προϋπόθεση 
για την υλοποίηση της πράξης. 

7. Οι δαπάνες για πρόστιμα, χρηματικές ποινές και 
έξοδα για την επίλυση διαφορών δεν είναι επιλέξιμες. 

Άρθρο 31 

Έμμεσα Έξοδα - Κατ’ αποκοπή ποσά 

1. Τα γενικά (έμμεσα) έξοδα είναι επιλέξιμες δαπάνες 
εάν είναι στοιχείο του πραγματικού κόστους για την 
εκτέλεση της πράξης που συγχρηματοδοτείται από τα 
διαρθρωτικά ταμεία και εάν καταλογίζονται στην πράξη 
αυτή κατ' αναλογία, σύμφωνα με δίκαιη και δεόντως 
αιτιολογημένη μέθοδο κατανομής. 

2. Στην πρόσκληση υποβολής προτάσεων ορίζεται το 
μέγιστο ύψος των έμμεσων δαπανών καθώς και η με¬ 
θοδολογία προσδιορισμού απολογιστικά των έμμεσων 
δαπανών που βαρύνουν την πράξη. 

3. Στις περιπτώσεις πράξεων συγχρηματοδοτούμενων 
από το Ευρωπαϊκό Ταμείο Περιφερειακής Ανάπτυξης ή 
το Ευρωπαϊκό Κοινωνικό Ταμείο που υλοποιούνται από 
δικαιούχους με ίδια μέσα πέραν των άμεσα συνδεδεμέ- 
νων με το έργο δαπανών είναι επιλέξιμες και οι ακόλου¬ 


θες δαπάνες χωρίς υποβολή των αντίστοιχων δικαιολο- 
γητικών εγγράφων ή ισοδύναμων λογιστικών στοιχείων 
πραγματοποίησης της σχετικής δαπάνης και υπό τις 
ειδικές προϋποθέσεις που προβλέπονται παρακάτω: 

3.1 Τα γενικά έξοδα του δικαιούχου που συνδέονται με 
το χρηματοδοτούμενο υποέργο, τα οποία υπολογίζονται 
ως σταθερό ποσοστό των επιλέξιμων άμεσων δαπανών 
και μέχρι 20% αυτών. Η καταχώριση στο ΟΠΣ των δαπα¬ 
νών αυτών διενεργείται ταυτόχρονα με την καταχώριση 
των άμεσων δαπανών χωρίς προσκόμιση αναλυτικών 
δικαιολογητικών (έμμεσες δαπάνες). Κάθε μείωση των 
επιλέξιμων άμεσων δαπανών υλοποίησης της πράξης 
μειώνει αντίστοιχα και τις επιλέξιμες έμμεσες δαπάνες 
που δηλώνονται στο επιχειρησιακό πρόγραμμα. 

3.2 Οι δαπάνες οι οποίες υπολογίζονται με την εφαρ¬ 
μογή τυποποιημένων κλιμάκων μοναδιαίου κόστους. Η 
καταχώριση στο ΟΠΣ των δαπανών αυτών διενεργείται 
μετά την επαλήθευση των ποσοτήτων φυσικού αντικει¬ 
μένου που υλοποιήθηκε, βάσει των οποίων υπολογίζο¬ 
νται οι σχετικές επιλέξιμες δαπάνες. 

3.3 Κατ’ αποκοπή ποσά ύψους μέχρι 50.000 ευρώ 
συνολικά ανά πράξη, για την κάλυψη των αναγκαίων 
δαπανών για την εκτέλεση μέρους ή του συνόλου μιας 
συγχρηματοδοτούμενης πράξης που αποτελεί ολοκλη¬ 
ρωμένο φυσικό αντικείμενο. Η καταχώριση στο ΟΠΣ 
του κάθε ποσού διενεργείται μετά την επαλήθευση 
του φυσικού αντικειμένου που αντιστοιχεί στο κάθε 
κατ' αποκοπή ποσόν σύμφωνα με τα περιγραφόμενα 
στην απόφαση ένταξης της πράξης ή/και στο σύμφωνο 
αποδοχής όρων. 

3.4 Τα ποσοστά για τον υπολογισμό έμμεσων δαπα¬ 
νών, οι τυποποιημένες κλίμακες μοναδιαίου κόστους και 
τα κατ’ αποκοπή ποσά περιλαμβάνονται στην απόφαση 
ένταξης πράξης. 

3.5 Οι επιλογές που αναφέρονται στα σημεία 31,3.2 
και 3.3 μπορούν να συνδυάζονται μόνον στην περίπτωση 
που κάθε μία από αυτές καλύπτει διαφορετικές κα¬ 
τηγορίες επιλέξιμων δαπανών του ίδιου υποέργου ή 
στην περίπτωση που χρησιμοποιούνται για διαφορετικά 
υποέργα στο πλαίσιο της ίδιας πράξης. Οι ίδιες κατη¬ 
γορίες δαπανών δεν μπορούν να αποτελέσουν αντι¬ 
κείμενο υπολογισμού σε περισσότερα από ένα εκ των 
παραπάνω σημείων. 

4. Με όμοια με την παρούσα απόφαση ή/και στην πρό¬ 
σκληση για την υποβολή προτάσεων προσδιορίζονται 
οι ρυθμίσεις εφαρμογής και τα σταθερά ποσοστά του 
σημείου 3.1, οι κλίμακες του μοναδιαίου κόστους του 
σημείου 3.2. και τα κατ’ αποκοπή ποσά του σημείου 3.3. 

Αρθρο 32 

Δαπάνες προσωπικού 

1. Σε πράξεις που υλοποιούνται με ίδια μέσα του δι¬ 
καιούχου (χωρίς προσφυγή σε εξωτερικούς αναδόχους), 
οι δαπάνες για αμοιβές προσωπικού που καταβάλλο¬ 
νται στα συμμετέχοντα σε πράξη φυσικά πρόσωπα και 
πιστοποιούνται από τον δικαιούχο βάσει κατάλληλων 
δικαιολογητικών εγγράφων, τα οποία καθιστούν εφικτή 
την εξακρίβωση του πραγματικού κόστους που κατα¬ 
βλήθηκε, αντιστοιχούν σε πραγματικά παραδοτέα για 
την συγχρηματοδοτούμενη πράξη και προβλέπονται 
στην εγκεκριμένη αίτηση χρηματοδότησης της πρά¬ 
ξης, αποτελούν επιλέξιμες δαπάνες εάν πληρούν τους 
ακόλουθους όρους: 

1.1. Το τακτικό προσωπικό του δικαιούχου συνδέεται με 
το δικαιούχο με σχέση εξαρτημένης εργασίας (μόνιμο, 
σύμβαση εργασίας πλήρους ή μερικής απασχόλησης 
αορίστου ή ορισμένου χρόνου). 

1.2. Το έκτακτο προσωπικό το οποίο απασχολείται στο 
δικαιούχο για την υλοποίηση της πράξης συνδέεται με το 
δικαιούχο είτε με σχέση εξαρτημένης εργασίας (σύμβα¬ 
ση εργασίας πλήρους ή μερικής απασχόλησης ορισμένου 
χρόνου) είτε με συμβάσεις μίσθωσης έργου, στις οποίες 
εξειδικεύεται η φύση της προσφερόμενης εργασίας-έρ- 
γου σε σχέση με τη συγχρηματοδοτούμενη πράξη. 

1.3. Οι δαπάνες για αμοιβές του τακτικού προσωπικού, 
δε χρηματοδοτούνται από τον κρατικό προϋπολογισμό 
ή από οποιαδήποτε άλλη πηγή χρηματοδότησης. 

1.4. Στις περιπτώσεις δικαιούχων που επιχορηγούνται 
για τη λειτουργία τους από τον κρατικό προϋπολογισμό, 
αποδεικνύεται λογιστικά ότι για τις δαπάνες αυτές δεν 
υφίσταται διπλή χρηματοδότηση. 

2. Στο προσωπικό (τακτικό ή έκτακτο) του δικαιούχου 
δεν περιλαμβάνονται τα φυσικά πρόσωπα που εργάζο¬ 
νται στην πράξη ως υπεργολάβοι (συμβάσεις παροχής 
υπηρεσιών). Εάν ο δικαιούχος προμηθεύεται υπηρεσίες 
στο πλαίσιο της πράξης (π.χ. εξωτερικοί εμπειρογνώ¬ 
μονες, σύμβουλοι), οι δαπάνες γα την προμήθεια αυτών 
των υπηρεσιών είναι επιλέξιμες υπό τις προϋποθέσεις 
που αναφέρονται στο άρθρο 38 και τον όρο ότι η υπη¬ 
ρεσία είναι απολύτως αναγκαία για την υλοποίηση της 
πράξης και ότι η δαπάνη είναι εύλογη. Το προσωπικό 
του δικαιούχου δεν επιτρέπεται να λειτουργεί στο πλαί¬ 
σιο υπεργολαβίας για την πράξη. 

3. Η απασχόληση τυχόν έκτακτου προσωπικού για τις 
ανάγκες της πράξης με οποιαδήποτε σχέση (σύμβαση 
εργασίας ορισμένου χρόνου, σύμβαση μίσθωσης έργου), 
γίνεται τηρώντας την ισχύουσα νομοθεσία και τις γε¬ 
νικές αρχές της συνθήκης ΕΚ και ειδικά την αρχή της 
ίσης μεταχείρισης, της μη διάκρισης, της ισότητας των 
φύλων και της διαφάνειας. Το επιστημονικό/ερευνητικό 
προσωπικό που αξιολογείται στο πλαίσιο της διαδικα¬ 
σίας αξιολόγησης για την χρηματοδότηση της πράξης 
από το επιχειρησιακό πρόγραμμα συμμετέχει σε αυτή 
χωρίς άλλη διαδικασία επιλογής. 

4. Οι δαπάνες για αμοιβές του τακτικού προσωπικού 
στο πλαίσιο υλοποίησης της συγχρηματοδοτούμε- 
νης πράξης, όπου δεν προβλέπεται διαφορετικά από 
εθνικούς κανόνες, υπολογίζονται με βάση το συνολικό 
πραγματικό χρόνο απασχόλησης του προσωπικού στην 
πράξη και το μεικτό ωριαίο κόστος μισθοδοσίας του 
προσωπικού αυτού για το δικαιούχο. Ως βάση υπολογι¬ 
σμού της χρονοχρέωσης (μεικτό ωριαίο κόστος μισθο¬ 
δοσίας) λαμβάνονται οι μεικτές τακτικές ετήσιες απο¬ 
δοχές του προσωπικού, οι οποίες ανάγονται σε μεικτό 
ωριαίο κόστος αφού διαιρεθούν με το σύνολο των 1680 
ετήσιων παραγωγικών ωρών, ανεξάρτητα κατηγορίας 
προσωπικού. Στις μεικτές τακτικές ετήσιες αποδοχές 
περιλαμβάνονται και τυχόν επιδόματα/επιμίσθια που 
προβλέπονται από το θεσμικό πλαίσιο του δικαιούχου. 

Οι εργοδοτικές εισφορές που επιβαρύνουν το μεικτό 
ωριαίο κόστος μισθοδοσίας είναι επιλέξιμη δαπάνη. 

5/Εκτακτες αποδοχές που δεν προβλέπονται στη σύμ¬ 
βαση εργασίας και καταβάλλονται κατά περίπτωση (αά 
Ιίοο) δεν είναι επιλέξιμες και δεν λαμβάνονται υπόψη 
κατά τον προσδιορισμού της μικτής ωριαίος αμοιβής. 

6. Οι δαπάνες αποζημίωσης έκτακτου προσωπικού 
είναι επιλέξιμες μέχρι του ποσού που τυχόν προσδιο¬ 


ρίζεται στην πρόσκληση υποβολής προτάσεων του φο¬ 
ρέα διαχείρισης ή του ποσού που τεκμηριωμένα ισχύει 
για ανάλογη εμπειρία και θέση. Για τις περιπτώσεις 
συμβάσεων μίσθωσης έργου στις δαπάνες αποζημίω¬ 
σης συνυπολογίζεται και ο ΦΠΑ της σύμβασης έργου, 
εφόσον βαρύνει πραγματικά και οριστικά το Δικαιούχο, 
σύμφωνα με το άρθρο 28 της παρούσης. 

7. Οι δαπάνες για πέραν του συμβατικού χρόνου απα¬ 
σχόληση του τακτικού και έκτακτου προσωπικού εί¬ 
ναι επιλέξιμες και καταβάλλονται είτε ως αποζημίωση 
υπερωριακής απασχόλησης, είτε ως πρόσθετη αμοιβή. 
Η ανάθεση υπερωριακής ή πρόσθετης απασχόλησης 
γίνεται σύμφωνα με τις κάθε φορά ισχύουσες διατάξεις 
για τον δικαιούχο. Η απασχόληση αυτή δεν μπορεί να 
υπερβαίνει τις δέκα (10) ώρες την εβδομάδα και τις τρεις 
(3) ώρες ημερησίως. Οι αποζημιώσεις για απασχόλη¬ 
ση πέραν του συμβατικού χρόνου υπόκεινται στα κάθε 
φορά ισχύοντα ανώτατα όρια αμοιβών. 

8. Για την τεκμηρίωση των δαπανών που βαρύνουν τη 
συγχρηματοδοτούμενη πράξη και οι οποίες καταβάλ¬ 
λονται στο προσωπικό απαιτούνται: 

Α. Για το τακτικό προσωπικό του Δικαιούχου 

Α.1 Απόφαση της διοίκησης του δικαιούχου με την 
οποία καθορίζεται το προσωπικό που θα απασχοληθεί 
στην πράξη, τα καθήκοντά τους, ο χρόνος απασχό¬ 
λησής τους, καθώς και ο τρόπος απασχόλησής τους 
στην πράξη (εντός ωραρίου, υπερωριακή απασχόληση, 
πρόσθετη απασχόληση). 

Α.2 Μηνιαία αναλυτικά απολογιστικά φύλλα χρονοχρέ¬ 
ωσης, στα οποία θα αποτυπώνονται σε επίπεδο φυσικού 
προσώπου οι πραγματικές ώρες απασχόλησής του ανά 
ημέρα και πράξη στο δικαιούχο, υπογεγραμμένα από 
τον απασχολούμενο και τον υπεύθυνο της διοίκησης 
του δικαιούχου. 

Α.3 Μισθολογικές καταστάσεις του δικαιούχου όπου 
εμφανίζονται εκτός των συνολικών ετήσιων αποδοχών, 
οι αντίστοιχες εισφορές κοινωνικής ασφάλισης και τα 
τυχόν επιδόματα που προβλέπονται από το θεσμικό 
πλαίσιο του δικαιούχου.. Στις μισθολογικές καταστάσεις 
θα πρέπει να εμφανίζονται διακριτά οι αποζημιώσεις 
για την υπερωριακή και την πρόσθετη απασχόληση του 
προσωπικού. 

Α.4 Εκθέσεις για το παραχθέν έργο την αντίστοιχη 
περίοδο. 

Β Για το έκτακτο προσωπικό που συμμετέχει στην 
πράξη με σύμβαση εργασίας ορισμένου χρόνου ή σύμ¬ 
βαση μίσθωσης έργου 

Β.1 Σύμβαση εργασίας ορισμένου χρόνου ή σύμβαση 
μίσθωσης έργου σε συνέχεια ανοικτής διαδικασίας, στην 
οποία θα αναφέρονται, πέραν των συμβαλλομένων, το 
αντικείμενο της σύμβασης, η χρονική διάρκεια, ο τρόπος 
παραλαβής του έργου, το τίμημα. 

Β.2 Γ ια τις περιπτώσεις συμβάσεων εργασίας ορισμέ¬ 
νου χρόνου μηνιαία αναλυτικά απολογιστικά φύλλα χρο¬ 
νοχρέωσης, στα οποία θα αποτυπώνονται σε επίπεδο 
φυσικού προσώπου οι πραγματικές ώρες απασχόλησής 
του ανά ημέρα και πράξη στο δικαιούχο, υπογεγραμ¬ 
μένα από τον απασχολούμενο και τον υπεύθυνο της 
διοίκησης του δικαιούχου. 

Β.3 Εκθέσεις για το παραχθέν έργο την αντίστοιχη 
περίοδο. 

Β.4 Βεβαίωση παραλαβής του έργου, για τις περιπτώ¬ 
σεις συμβάσεων μίσθωσης έργου. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5119 


Β.5 Άδεια του αρμόδιου κατά περίπτωση οργάνου, για 
τις περιπτώσεις προσωπικού του δημόσιου και ευρύτε¬ 
ρου δημόσιου τομέα που απασχολείται στην πράξη με 
σύμβαση έργου. 

Β.6 Μισθοδοτική κατάσταση του φορέα για το προσω¬ 
πικό που συμμετέχει στην πράξη με σύμβαση εργασίας 
ορισμένου χρόνου ή για την περίπτωση συμβάσεων μί¬ 
σθωσης έργου απόδειξη παροχής υπηρεσιών ή απόδειξη 
επαγγελματικής δαπάνης όταν ο συμβαλλόμενος δεν 
έχει την ιδιότητα του επιτηδευματία από άλλη αιτία, 
σύμφωνα με τις ισχύουσες διατάξεις του ΚΒΣ. 

Άρθρο 32Α 

Δαπάνες ταξιδιών και μετακινήσεων 

Τα έξοδα μετακίνησης και η εκτός έδρας αποζημίωση 
του προσωπικού του δικαιούχου που συμμετέχει στο 
έργο αποτελούν επιλέξιμες δαπάνες, μέχρι τα ανώτατα 
όρια που ορίζονται στην προβλεπόμενη από την ΚΥΑ 
του άρθρου 7 παράγραφος 7 του Ν. 2860/2000, όπως 
αυτή ισχύει κάθε φορά, εκτός εάν ορίζεται χαμηλότερο 
από το θεσμικό πλαίσιο λειτουργίας των δικαιούχων. 

Άρθρο 33 

Τεχνική Υποστήριξη της Εφαρμογής 

1. Οι δαπάνες για τη χρηματοδότηση των δραστηριο¬ 
τήτων προπαρασκευής, διαχείρισης, παρακολούθησης, 
αξιολόγησης, πληροφόρησης και ελέγχου των επιχει¬ 
ρησιακών προγραμμάτων καθώς και δραστηριότητες 
για την ενίσχυση της διοικητικής ικανότητας για την 
υλοποίηση των Ταμείων είναι επιλέξιμες εφόσον δεν 
υπερβαίνουν τα ποσό που προβλέπεται στο Επιχειρη¬ 
σιακό Πρόγραμμα και στο σύνολό τους στο όριο του 
4% του συνολικού ποσού των διαρθρωτικών ταμείων 
και του ταμείου συνοχής που διατίθεται την περίοδο 
2007-2013 για τις περιφέρειες των στόχων «Σύγκλιση» 
και «Περιφερειακή Ανταγωνιστικότητα και Απασχόληση». 

2. Οι δαπάνες των Ενδιάμεσων Φορέων Διαχείρισης, 
στους οποίους έχουν εκχωρηθεί αρμοδιότητες διαχεί¬ 
ρισης κατηγοριών πράξεων είναι επιλέξιμες στο πλαίσιο 
της Τεχνικής Υποστήριξης της Εφαρμογής του Επιχει¬ 
ρησιακού Προγράμματος. 

3. Οι επιλέξιμες δαπάνες για τις ενέργειες τεχνικής 
υποστήριξης της εφαρμογής αφορούν τις ενέργειες 
τεχνικής βοήθειας-στήριξης, οι οποίες περιέχονται στο 
παράρτημα του ΠΔ 4/2000 (ΦΕΚ 3/Α/14.01.2002) προσαρ- 
μοζόμενες αναλόγως για την προγραμματική περίοδο 
2007-2013. 

Αρθρο 34 

Μέσα Χρηματοοικονομικής Συνδρομής 

1. Το κόστος διαχείρισης στο πλαίσιο των μέσων χρη¬ 
ματοδοτικής τεχνικής για επιχειρήσεις, κυρίως μικρομε- 
σαίες, όπως ταμεία επιχειρηματικών κεφαλαίων, ταμεία 
εγγυήσεων και δανειοδοτήσεων, και για ταμεία αστικής 
ανάπτυξης, δηλαδή ταμεία που επενδύουν σε συμπρά¬ 
ξεις μεταξύ του δημόσιου και του ιδιωτικού τομέα και 
άλλα έργα που περιλαμβάνονται σε ολοκληρωμένο σχέ¬ 
διο για τη βιώσιμη αστική ανάπτυξη, είναι επιλέξιμο, δεν 
μπορεί όμως να υπερβαίνει, σε ετήσιο μέσο όρο για τη 
διάρκεια της συνδρομής, τα εξής ποσοστά: 

(α) το 2% του κεφαλαίου που παρέχεται από το επι¬ 
χειρησιακό πρόγραμμα στα ταμεία κεφαλαίων, ή του 
κεφαλαίου που παρέχεται από το επιχειρησιακό πρό¬ 
γραμμα ή το ταμείο κεφαλαίων στα ταμεία εγγυήσεων. 


(β) το 3% του κεφαλαίου που παρέχεται από το επι¬ 
χειρησιακό πρόγραμμα ή το ταμείο κεφαλαίων στο 
μέσο χρηματοοικονομικής τεχνικής σε όλες τις άλλες 
περιπτώσεις, με εξαίρεση τα μέσα μικροπίστωσης που 
απευθύνονται σε πολύ μικρές επιχειρήσεις. 

(γ) το 4% του κεφαλαίου που παρέχεται από το επιχειρη¬ 
σιακό πρόγραμμα ή το ταμείο κεφαλαίων στα μέσα μικρο- 
πίστωσης που απευθύνονται σε πολύ μικρές επιχειρήσεις. 

2. Το κόστος διαχείρισης δύναται να υπερβεί τα πα¬ 
ραπάνω ποσοστά μόνον εάν αυτό αποδειχθεί αναγκαίο 
μετά τη διαδικασία υποβολής προσφορών. 

Αρθρο 35 

Έργα που παράγουν έσοδα 

1. Ως έργο που παράγει έσοδα νοείται κάθε πράξη 
που περιλαμβάνει επένδυση σε υποδομή της οποίας η 
χρήση υπόκειται σε τέλη τα οποία βαρύνουν άμεσα τους 
χρήστες ή κάθε πράξη που περιλαμβάνει την πώληση 
ή τη μίσθωση γης ή κτιρίων ή οιαδήποτε άλλη παροχή 
υπηρεσιών έναντι πληρωμής ανεξάρτητα ποιος εισπράτ¬ 
τει τα έσοδα αυτά ο δικαιούχος ή τρίτος. Από τα έργα 
αυτά εξαιρούνται τα έργα κρατικών ενισχύσεων και 
τα έργα που συγχρηματοδοτούνται από το Ευρωπαϊκό 
Κοινωνικό Ταμείο. 

2. Η επιλέξιμη δαπάνη για έργα που παράγουν έσοδα δεν 
υπερβαίνει την τρέχουσα αξία του επενδυτικού κόστους 
μείον την τρέχουσα αξία των καθαρών εσόδων από την 
επένδυση για συγκεκριμένη περίοδο αναφοράς για επεν¬ 
δύσεις σε υποδομή ή άλλα έργα στα οποία είναι δυνατή 
η εκ των προτέρων αντικειμενική εκτίμηση των εσόδων. 

3. Στις περιπτώσεις που δεν είναι αντικειμενικά δυνατή 
η εκ των προτέρων εκτίμηση των εσόδων, τα παραγόμενα 
εντός πέντε ετών από την ολοκλήρωση της πράξης έσοδα 
αφαιρούνται από τη δαπάνη που δηλώνεται στην Επιτροπή. 

4. Οι παράγραφοι 2 και 3 εφαρμόζονται μόνο για τις 
πράξεις που συγχρηματοδοτούνται από το ΕΤΠΑ ή το 
Ταμείο Συνοχής, των οποίων το συνολικό κόστος υπερ¬ 
βαίνει το 1.000.000 ευρώ. 

Αρθρο 36 

Πράξεις που υλοποιούνται με ίδια μέσα 

1. Ως πράξεις που υλοποιούνται με ίδια μέσα νοούνται 
οι περιπτώσεις εκτέλεσης μέρους ή του συνόλου των 
πράξεων από τον ίδιο το δικαιούχο. Επιλέξιμες δαπά¬ 
νες σε πράξεις που υλοποιούνται με ίδια μέσα είναι 
οι δαπάνες που πραγματοποιεί ο δικαιούχος για την 
επίτευξη των στόχων της πράξης. 

2. Οι δαπάνες αποσβέσεων και αμοιβών προσωπικού 
είναι επιλέξιμες σύμφωνα με τους όρους που περιγρά- 
φονται στην παρούσα. 

3. Οι δαπάνες για προμήθεια αγαθών και υπηρεσιών 
που γίνονται αποκλειστικά για την εκτέλεση της πράξης 
είναι επιλέξιμες. 

4. Οι δαπάνες του άρθρου 31 είναι επιλέξιμες σύμφω¬ 
να με τους όρους που περιγράφονται στην απόφαση 
ένταξης. 

Αρθρο 37 

Αμοιβές συμβάσεων που δεν συνδέονται 
με παραδοτέα της πράξης 

1. Οι δαπάνες που σχετίζονται με συμβάσεις που έχουν 
ως αποτέλεσμα την αύξηση του κόστους εκτέλεσης της 
πράξης χωρίς να αποφέρουν ανάλογη προστιθέμενη 
αξία δεν είναι επιλέξιμες. 



5120 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Οι αμοιβές συμβάσεων που εκφράζονται ως ποσοστό 
του συνολικού κόστους της πράξης δεν είναι επιλέξιμες. 

Αρθρο 38 

Δαπάνες δημοσίων συμβάσεων έργων, 
προμηθειών και υπηρεσιών 

1. Οι δαπάνες δημοσίων συμβάσεων έργων, προμη¬ 
θειών και υπηρεσιών αξίας μικρότερης του ποσού που 
προβλέπεται στην παράγραφο 1 του άρθρου 83 του 
ν. 2362/1995, όπως ισχύει κάθε φορά, για απευθείας 
ανάθεση σύμβασης προμήθειας προϊόντων, παροχής 
υπηρεσιών ή εκτέλεσης έργων, είναι επιλέξιμες εφόσον 
ο δικαιούχος αναθέσει τη σύμβαση σύμφωνα με τα ορι¬ 
ζόμενα στο θεσμικό του πλαίσιο και σε συμμόρφωση 
με τις αρχές της χρηστής δημοσιονομικής διαχείρισης. 

2. Οι δαπάνες δημοσίων συμβάσεων έργων, προμηθειών 
και υπηρεσιών αξίας μεγαλύτερης του ποσού που προβλέ- 
πονται στην παράγραφο 1 του άρθρου 83 του ν. 2362/1995, 
όπως ισχύει κάθε φορά, για απευθείας ανάθεση σύμβασης 
προμήθειας προϊόντων, παροχής υπηρεσιών ή εκτέλεσης 
έργων και μικρότερης των κατώτερων ορίων που θέτουν 
τα Π.Δ. 60/2007 και Π.Δ. 59/2007 καθώς και οι δαπάνες των 
συμβάσεων υπηρεσιών που απαριθμούνται στο παράρτη¬ 
μα II Β του Π.Δ. 60/2007 και στο παράρτημα XVII Β του Π.Δ. 
59/2007 είναι επιλέξιμες εφόσον έχει προηγηθεί η ανάρ¬ 
τηση της περιληπτικής προκήρυξης για 15 τουλάχιστον 
ημέρες στην ιστοσελίδα του δικαιούχου ή/και της οικείας 
διαχειριστικής αρχής ή ενδιάμεσης διαχειριστικής αρχής 
ή/και του φορέα που αυτοί υπάγονται ή έχει προηγηθεί 
προσήκων βαθμός δημοσιότητας. Η υποχρέωση ανάρτη¬ 
σης στην ιστοσελίδα δεν υφίσταται στις περιπτώσεις που 
εθνικές διατάξεις προβλέπουν διαδικασία δημοσιότητας 
σε μέσα πανελλήνιας κυκλοφορίας. 

3. Η περιληπτική προκήρυξη περιλαμβάνει σύντομη 
περιγραφή των ουσιωδών στοιχείων της προς ανάθεση 
σύμβασης και της μεθόδου ανάθεσης 

4. Οι διατάξεις των παραγράφων 1 και 2 ισχύουν για 
τις συμβάσεις που θα ανατεθούν ένα μήνα μετά τη 
δημοσίευση της παρούσης. 

5. Οι δαπάνες δημοσίων συμβάσεων προμηθειών και 
υπηρεσιών, ανεξαρτήτως προϋπολογισμού αυτών, οι οποί¬ 
ες αφορούν εργασίες οι οποίες προέκυψαν μετά από ου¬ 
σιώδη τροποποίηση των όρων της αρχικής σύμβασης δεν 
είναι επιλέξιμες. Ως ουσιώδης τροποποίηση των όρων 
της αρχικής σύμβασης νοούνται σωρευτικά τα ακόλουθα: 

(α) η μεταβολή των κύριων συνιστώντων στοιχείων της 
ή η ουσιώδης τροποποίηση των τεχνικών προδιαγραφών 
ή η μεταβολή σημαντικών λειτουργικών ή ποιοτικών 
χαρακτηριστικών των παραδοτέων της σύμβασης ή η 
κατάργηση ομάδας εργασιών ή παραδοτέου ή άλλου 
διακριτού μέρους της σύμβασης 

(β) η αύξηση ή μείωση του προϋπολογισμού μιας ομά¬ 
δας εργασιών ή παραδοτέου ή άλλου διακριτού μέρους 
της σύμβασης άνω του 10% του συνολικού αρχικού 
προϋπολογισμού της σύμβασης. 

Αρθρο 39 

Δαπάνες ενεργειακής απόδοσης και χρήσης 

ανανεώσιμης ενέργειας στις υπάρχουσες κατοικίες 

1. Οι δαπάνες για τις αναβαθμίσεις της ενεργειακής από¬ 
δοσης και για τη χρήση της ανανεώσιμης ενέργειας στις 
υπάρχουσες κατοικίες είναι επιλέξιμες σύμφωνα με τους 
όρους της οικείας πρόσκλησης υποβολής προτάσεων. 

2. Στις προσκλήσεις προσδιορίζονται τα κριτήρια των 
επιλέξιμων κατοικιών στα οποία μπορεί να λαμβάνονται 


μεταξύ άλλων υπόψη, οι αντικειμενικές αξίες των κτι¬ 
ρίων, ή οι τιμές ζώνης ή το κατά κεφαλήν Ακαθάριστο 
Εγχώριο Προϊόν κ.λπ. Στις περιπτώσεις μικρής κλίμακας 
χρηματοδοτήσεων, για τις οποίες η εθνική και κοινοτική 
επιχορήγηση δεν υπερβαίνει τα 1.000 € ανά ωφελούμε¬ 
νο, δύναται να είναι επιλέξιμες όλες οι κατοικίες. 

3. Η ισχύς του παρόντος άρθρου αρχίζει από την 
έναρξη ισχύος του Κανονισμού (ΕΚ) αριθ.397/2009 του 
Ευρωπαϊκού Κοινοβουλίου και του Συμβουλίου, δηλαδή 
από την 10η Ιουνίου 2009. 

Αρθρο 40 

Συνεισφορές σε είδος 

1. Οι συνεισφορές σε είδος είναι επιλέξιμες δαπάνες 
εάν πληρούν τους ακόλουθους όρους: 

1.1 συνίστανται στην παροχή εδαφικών εκτάσεων ή 
ακινήτων, εξοπλισμού ή πρώτων υλών, ερευνητικής ή 
επαγγελματικής εργασίας ή μη αμειβόμενης εθελοντι¬ 
κής εργασίας 

1.2 η αξία τους μπορεί να αποτελέσει αντικείμενο 
ανεξάρτητης αξιολόγησης και ελέγχου 

1.3 η εδαφική έκταση, το ακίνητο ή ο εξοπλισμός είναι 
σύμφωνη με τους όρους που ισχύουν για την αγορά 
εδαφικών εκτάσεων και κτιρίων και η απόκτησή τους 
δεν έχει συγχρηματοδοτηθεί από εθνικούς ή κοινοτι¬ 
κούς πόρους 

2. Στην περίπτωση παροχής εδαφικών εκτάσεων ή 
ακινήτων, η αξία τους πιστοποιείται από ανεξάρτητο 
εξειδικευμένο εκτιμητή ή από επίσημο εγκεκριμένο 
επίσημο φορέα. Στην περίπτωση μη αμειβόμενης εθε¬ 
λοντικής, η αξία της εργασίας αυτής προσδιορίζεται 
λαμβάνοντας υπόψη το χρόνο που αναλώθηκε και τα 
ωρομίσθια και ημερομίσθια που καταβάλλονται για την 
πραγματοποίηση αντίστοιχης εργασίας. 

3. Στην περίπτωση συνεισφορών σε είδος η συγχρη- 
ματοδότηση από τα ταμεία δεν μπορεί να υπερβαίνει 
τη συνολική επιλέξιμη δαπάνη μη συμπεριλαμβανομένης 
της αξίας των συνεισφορών αυτών. Οι συνεισφορές σε 
είδος μειώνουν ισόποσα τις χορηγούμενες από το Π.Δ.Ε. 
πιστώσεις στο Δικαιούχο. 

4. Στις περιπτώσεις κρατικών ενισχύσεων ισχύουν οι 
ειδικότεροι όροι του καθεστώτος ενίσχυσης. 

Αρθρο 41 

Λοιπά είδη δαπανών 

1. Οι δαπάνες για τις υπερκείμενες κατασκευές στις 
εδαφικές εκτάσεις που αγοράζονται ή η καθαίρεση των 
υπερκειμένων είναι επιλέξιμες για συγχρηματοδότηση 
εφόσον είναι απαραίτητες για την εκτέλεση της πράξης. 
Οι δαπάνες των παραπάνω περιπτώσεων είναι επιλέ¬ 
ξιμες σε δεόντως αιτιολογημένες περιπτώσεις και δεν 
δύνανται να υπερβούν το 5% των συνολικών επιλέξι¬ 
μων δαπανών της πράξης πέραν του προβλεπόμενου 
από την παράγραφο 1γ του άρθρου 26, ορίου του 10% 
δεδομένου ότι δεν συνιστούν αξία εδαφικής έκτασης. 

2. Οι δαπάνες για τη χορήγηση δουλείας διόδου στον 
τόπο του έργου, κατά τη διάρκεια της υλοποίησής του, 
οι αποζημιώσεις απώλειας της συγκομιδής και η αποκα¬ 
τάσταση των ζημιών, είναι επιλέξιμες εφόσον κρίνονται 
απαραίτητες για την υλοποίηση της πράξης.» 

Η ισχύς της παρούσας αρχίζει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2013 

